Slobodan Šaranvić potraga za ubicama | Info | Region\n20. September, 09:36\nPotraga za Šaranovićevim ubicama 0 Podijeli Podijeli na facebook Podijeli na twitter Podijeli na viber Pošalji na mail\nPotraga za Šaranovićevim ubicama\n12.03.2017. / 09:06\nSlobodan Šaranović (77), osumnjičen da je naručio ubistvo Nikole Bojovića (39) ubijen je sinoć oko 22 sata u Budvi.\nNa Šaranovića je pucano iz kola u pokretu u budvanskom naselju Dubovica. Na njega je ispred kuće u kojoj je živeo pucano iz automobila iz dva različita oružja.\nUbijen Slobodan Šaranović!\nLuka Bojović je navodno stojao iza ubistva Šaranovićevog brata Branislava. Viši sud u Podgorici Slobodanu Šaranoviću je ukinuo pritvor u decembru.\nBranislav Šaranović je ubijen u Beogradu u oktobru 2009. godine, a Nikola Bojović krajem aprila 2013. godine.\nUljem na osumnjičenog za ubistvo Bojovića\nZabranjena posjeta zbog poruke iz podzemlja\nPolicija intenzivno radi na rasvetljavanju ubistva\nIz Uprave policije sinoć je saopšteno da službenici Centra bezbednosti Budva sa službenicima Sektora kriminalističke policije i u koordinaciji sa državnim tužiocem u Višem državnom tužilaštvu u Podgorici, preduzimaju intenzivne aktivnosti na rasvetljavanju ubistva Šaranovića.\nKako se navodi u saopštenju, policija radi na identifikaciji osobe koja je pucala u Šaranovića.


U okviru kampanje “Zaštita za sve” 17. i 18. juna od 15 do 19 časova u holu i na platou ispred Rajićeva Šoping centra u Beogradu (Knez Mihailova broj 54), održaće se niz atraktivnih edukativnih i zabavnih aktivnosti za decu i roditelje, sa ciljem informisanja o merama zaštite od sunca.Tokom oba dana „Vikenda sunčanih avantura”, na otvorenom prostoru ispred Rajićeva Šoping centra biće organizovana takmičenja na temu zaštite od sunca u kojima će učestvovati deca iz šest beogradskih osnovnih škola, kao i deca koja se tog dana prijave za učešće. U zavisnosti od pokazanog znanja o odgovornom ponašanju na suncu pobednici takmičenja, bilo da se takmiče kao deo unapred prijavljenih ekipa iz osnovnih škola ili pojedinačno uz prijavu na licu mesta, osvojiće atraktivne poklone.\nNaporedo sa ovim takmičenjima, na velikim ekranima u holu Rajićeva Šoping centra, održaće se i takmičenje u igranju edukativne online igrice „Sunčane avanture”, koja je već postala veoma popularna među decom. Najbolje na ovom takmičenju takođe očekuju atraktivne nagrade.\nSvi učesnici takmičenja i posetioci savetovališta kao poklon će dobiti knjigu „Deca i Sunce”. Autor ove knjige u stihovima je prim. dr Milan Bjekić, dermatolog, a ilustrovao je poznati umetnik Dobrosav Bob Živković. Stihovi u ovoj knjizi pričaju priče o ljubavi dece i sunca, ali im prenose i dragocene savete o tome kako da rastu zdravo i bezbedno pod suncem.\nTokom „Vikenda sunčanih avantura” deca će imati priliku da se druže sa poznatim glumcem i voditeljem emisije za decu „Plava ptica” Osmanom Ahmetom i Cerijem, glavnim junakom igrice “Sunčane avanture”.\n„Vikend sunčanih avantura” se organizuje u okviru edukativne kampanja „Zaštita za sve” sa ciljem edukacije dece, roditelja i prosvetnih radnika o važnosti odgovornog ponašanja na suncu.\nKampanju “Zaštita za sve” sprovode Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije, od 2018.godine, kao nastavak kampanje “Pregled za sve”.


Nagrada za vernost\nMinistar unutrašnjih poslova Srbije Nebojša Stefanović imenovan je za sekretara Saveta za nacionalnu bezbednost. Kako je saopštilo Predsedništvo Srbije, po funkciji je i šef Biroa za koordinaciju rada službi bezbednosti, a imenovao ga je predsednik Republike Aleksandar Vučić.\nNekadašnji zamenik načelnika Državne bezbednosti Srbije Zoran Mijatović kaže da ova vest nije iznenađenje.\n"Tom odlukom Vučić pokazuje da je Nebojša Stefanović čovek od najvećeg poverenja. Sa druge strane, praktično se koncentriše vlast u Srbiji prema jednoj partiji. Koncentracija moći praktično je sada u rukama ministra Stefanovića i u jednoj stranci", smatra Mijatović.\nNebojša Stefanović treći je po redu šef Biroa za koordinaciju službi bezbednosti Srbije.\nČlan skupštinskog odbora za kontrolu bezbednosnih službi Zoran Dragišić tvrdi da je Stefanović pravi izbor.\n"Mislim da je krajnje racionalno da se za sekretara Saveta za nacionalnu bezbednost izabere neko ko je, kao ministar unutrašnjih poslova, već dugo uključen u rad tog tela. On je odlično upoznat sa radom Saveta i verujem da on može veoma uspešno da obavlja tu funkciju", navodi Dragišić.\nBiro za koordinaciju službi bezbednosti operativno usklađuje rad Bezbednosno-informativne agencije (BIA), Vojnobezbednosne agencije i Vojnoobaveštajne agencije, i koordinira njihove aktivnosti.\nRadi se o moćnoj funkciji, kaže Zoran Mijatović.\n"On će imati uvid u rad svih službi bezbednosti i svakako će imati veliki uticaj na to šta će one raditi. Ocenjivaće njihov rad i verovatno će imati uticaj i na buduću kadrovsku politiku u tim službama", smatra Mijatović.\nVladajuća Srpska napredna stranka (SNS), čiji predsednik je Aleksandar Vučić, svoje kadrove ima na čelnim pozicijama policije i vojske.\nPredsednik Republike ujedno je i vrhovni komandant i predsedavajući Saveta za nacionalnu bezbednost. Potpredsednik SNS-a Nebojša Stefanović kao ministar policije obavlja i funkciju šefa Biroa za koordinaciju bezbednosnih službi, dok je naprednjak Bratislav Gašić nedavno postavljen za direktora Bezbednosno-informativne agencije.\nZoran Dragišić smatra da to nije problem.\n"Niko od njih nije postavljen za komandira policijske stanice ili operativca u obaveštajno-bezbednosnoj službi. Dakle, oni su svi na političkim funkcijama, sekretar i predsednik Saveta, koordinator službi, pa ako hoćete i direktor BIA-e, po zakonu su političke funkcije. Mislim da ne postoji ništa sporno. Nijedan od tih izbora nije protivzakonit već je urađen u skladu sa zakonom", ocenjuje Dragišić.\nNebojša Stefanović i Bratislav Gašić su ljudi od najvećeg poverenja predsednika Aleksandra Vučića, što je i on sam često isticao.\nU srpsku tajnu službu bez konkursa?\nŠef tajne policije po Vučićevom ličnom ukusu\nMiroslav Hadžić iz Beogradskog centra za bezbednosnu politiku, veruje da najpre profesionalci mogu da poboljšaju delotvornost bezbednosnih službi.\n"Večita okupiranost i opterećenost naših političara ličnom kontrolom nad aparatima državne sile jasno govori da njih ne zanima kako one funkcionišu. Mera im je samo da li one funkcionišu po meri ličnih potreba i interesa, odnosno partijskih potreba i interesa", smatra Hadžić.\nPraksa još iz doba Koštunice\nPrvi koordinator službi bezbednosti, od 2007. godine, bio je Miodrag Rakić, tada potpredsednik Demokratske stranke (DS) i šef kabineta predsednika Borisa Tadića. Na tom mestu, po dolasku SNS-a na vlast 2012, nasledio ga je Aleksandar Vučić, tadašnji ministar odbrane i potpredsednik vlade.\nDo tada je šef kabineta predsednika Republike po automatizmu postajao i koordinator službi bezbednosti, ali je polovinom te godine nova parlamentarna većina usvojila izmene Zakona o osnovama uređenja službi bezbednosti kojima se određuje da sekretara Saveta za nacionalnu bezbednost imenuje predsednik Republike.\nTadašnji novoizabrani šef države iz redova SNS-a, Tomislav Nikolić, u avgustu 2012. imenovao je Aleksandra Vučića za sekretara Saveta za nacionalnu bezbednost.\n"Praksa da se ljudi iz stranke postavljaju na čelo bezbednosnih službi uočena je još u doba kada je na vlasti bio Vojislav Koštunica. Tu praksu nije menjao ni Boris Tadić, a ne menja je ni Aleksandar Vučić. To nije dobro. Jednopartijski sistem bio je opomena da takve stvari ne treba raditi jer smo tada bili svedoci raznih vrsta pritisaka, represija i zloupotreba službi bezbednosti", kaže Zoran Mijatović, bezbednjak sa 30 godina staža u Službi.\nSektor bezbednosti u Srbiji, smatra Miroslav Hadžić, "zreo" je za pravno redefinisanje.\n"Problem je što je sistem samo fasadni. Ništa se neće promeniti dok god zakonodavno odlučivanje ne stanuje u Skupštini, dok je izvršna moć vezana za pojedince i prvi krug njihovih saradnika... Odluke se donose van sistema, a on služi samo da ih legalizuje", zaključuje Hadžić.\nOd dolaska na premijersko mesto 2014. Aleksandar Vučić u više navrata najavljivao je da će se povući s funkcije sekretara Saveta i šefa Biroa za nacionalnu bezbednost, što se sada i dogodilo imenovanjem Nebojše Stefanovića.


Dodik napao novog šefa diplomatije Velike Britanije – Nadlanu.com\nBANJALUKA, 18. maja 2010. (Beta) - Premijer Republike Srpske (RS) Milorad Dodik u utorak je ponovo optužio strance da se previše mešaju u odnose u BiH, ističući da se odnosi u ovoj zemlji moraju rešavati dogovorom i kompromisom.\nDodik je rekao da se "stranci mnogo petljaju u odnose u BiH", dodajući da i novi britanski ministar inostranih poslova Vilijam Hejg "glumi siledžiju", dodajući da je čuo za Hejgovu izjavu da u BiH "treba pokazati mišiće". "Neka on pokazuje mišiće na drugom mestu. Ovde ne trebaju mišići. Voleo bih da vidim kakve to on mišiće ima", rekao je premijer RS.\nDodik je ocenio da stranci "u kontinuitetu pokušavaju da zadrže neke svoje aktivnosti u BiH, koja ima svoju strukturu i može da funkcioniše", poručujući da toj zemlji "ne trebaju siledžije, koje mišićima pokušavaju da rešavaju stvari". On je istakao da podržava da se sporna pitanja u BiH rešavaju dogovorom i kompromisom.\nBivši visoki predstavnik u BiH Pedi Ešdaun prethodno je za "Dnevni avaz" izjavio da je novi ministar inostranih poslova Velike Britanije Vilijam Hejg "ranije dao više vrlo jakih izjava kada se radi o situaciji u BiH", dodajući da "svako ko vidi BiH kao potpuno integrisanu državu u sadašnjim granicama kako napreduje prema Evropi, u Hejgu ima istinskog prijatelja".


Izvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 3,0%, navodi se u današnjem saopštenju.\nNakon ovogodišnjeg minimuma u aprilu, inflacija se, očekivano, vratila u granice cilja i u avgustu je iznosila 2,6%.\nIzvršni odbor očekuje da će se međugodišnja inflacija i u naredne dve godine kretati u granicama cilja. U srednjem roku kretanje inflacije biće pre svega opredeljeno postepenim rastom agregatne tražnje.\nOdržavanje postignute cenovne stabilnosti u narednom periodu očekuju i finansijski sektor i privreda, o čemu svedoče njihova inflaciona očekivanja usidrena oko cilja od 3% i za godinu, i za dve godine unapred.\nEkonomija Srbije snažno raste od početka godine, po najvišoj stopi u poslednjih deset godina, čemu doprinosi i prethodno ublažavanje monetarne politike Narodne banke Srbije.\nPrema oceni Izvršnog odbora, privredni rast u ovoj godini iznosiće preko 4%, uz visok doprinos investicija, koje će i u narednom periodu omogućiti nastavak dinamičnog rasta izvoza prerađivačke industrije.\nRast investicija podržan je i povoljnim uslovima finansiranja i rastom kreditne aktivnosti. Takođe, neto priliv stranih direktnih investicija, koji više nego u punoj meri pokriva deficit tekućeg računa platnog bilansa, doprinosi smanjenju spoljne neravnoteže u srednjem roku uticajem na rast izvoza.\nIzvršni odbor smatra da je opreznost u vođenju monetarne politike i dalje potrebna, imajući u vidu pre svega dešavanja u međunarodnom okruženju.\nKretanje svetske cene nafte i dalje je volatilno, iako se, prema fjučersima, očekuje njena stabilizacija do kraja 2018. Zbog više cene nafte na svetskom tržištu, ove godine je nešto viša i inflacija u međunarodnom okruženju.\nPored toga, rast protekcionizma u međunarodnoj trgovini uticao je na manju spremnost investitora za ulaganja i povećanu neizvesnost na međunarodnom finansijskom tržištu.\nIpak, Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući povoljnijim makroekonomskim pokazateljima i izgledima za naredni period.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 8. novembra, zaključuje se u saopštenju Narodne banke Srbije.


Vlada FBiH utvrdila Prijedlog zakona o PIO - Zenicablog\nVlada FBiH utvrdila Prijedlog zakona o PIO – Vlada Federacije Bosne i Hercegovine je na današnjoj sjednici u Sarajevu utvrdila i u parlamentarnu proceduru uputila Prijedlog zakona o penzijskom i invalidskom osiguranju.\n– Na tvorenju ovog zakona aktivno su učestvovala udruženja penzionera koji su nam kvalitetnim prijedlozima pomogli da napravimo kvalitetan zakon – istakao je Novalić.\n– Osnovni cilj ovog zakona je da bude omogućena redovna i blagovremena isplata penzija i garantovana prava koja smo usaglasili s predstavnicima penzionera. Novine u ovom zakonu odnose se na utvrđivanje vrijednost općeg boda u visini od 14 KM – rekao je Drljača i dodao da bi danas utvrđeni Prijedlog zakona već u novembru mogao biti pred delagatima i poslanicima u Parlamentu FBiH.\n(Vlada Federacije BiH)\nTagovipenzije penzioneri pio rad sistem udruzenje vlada zakon


Saudijski ministar: Hariri slobodan da ode kad god poželi\nSAUDI ARABIA -- An image grab taken from the Hariri family-owned Lebanese channel, Future TV, shows Lebanese resigned prime minister Saad Hariri speaking during an interview from Riyadh, November 12, 2017\nSaudijski ministar spoljnih poslova Adel al-Džubeir rekao je danas da je libanski premijer u ostavci Saad Hariri slobodan da se "kad god poželi" vrati u Liban.\nDžubeir je dodao da će Hariri proučiti bezbednosnu situaciju u Libanu pre povratka.\nNavode da Rijad drži Haririja u pritvoru saudijski ministar je nazvao "odbačenim i neosnovanim", prenosi Asošiejted pres.\nTakođe, on je izjavio da Hezbolah treba da poštuje libanski suverenitet i optužio tu šiitsku organizaciju da podržava pobunjene šiitske Hutije u Jemenu.\nFrancuska je nešto ranije pozvala Haririja i njegovu porodicu u posetu Parizu, što je libanski predsednik Mišel Aun pozdravio kao put za izlazak iz krize. Saopšteno je da je Hariri prihvatio poziv francuskog predsednika Emanuela Makrona.\nLiban je bačen u političku krizu ostavkom Haririja pre nešto manje od dve nedelje, tokom posete Saudijskoj Arabiji. Tom prilikom je kao razloge ostavke naveo zabrinutost zbog mešanja Irana i Hezbolaha u regionu i strah za svoj život.


Šta kriju u Pećincima? - Istinomer\nCRTA tim 21. 12. 2017.\nOpštinska izborna komisija (OIK) Pećinci odbila je prijavu CRTE za praćenje rada biračkih odbora i Opštinske izborne komisije na vanrednim lokalnim izborima 24. decembra 2017. godine jer kako navode „CRTA ne ispunjava uslove za posmatranje izbora“.\nCRTA je ovu informaciju dobila usmenim putem od sekretarke OIK Pećinci jer kako nam je obrazložila „nemaju obavezu da nas o tome obaveste pisanim putem“. Na insistiranje predstavnika CRTE da navedu konkretne razloge odbijanja prijave, sekretarka je to odbila, a potom su neidentifikovana lica izbacila predstavnike CRTE iz kancelarija OIK.\nCRTA postavlja pitanje OIK Pećinci na osnovu kojih kriterijuma je doneta odluka da CRTA ne ispunjava uslove za posmatranje izbora u Pećincima jer je Republička izborna komisija (RIK) CRTI odobrila prijavu i izdala akreditaciju za domaćeg posmatrača parlamentranih izbora 2016. godine i predsedničkih izbora 2017. godine, a GIK Zaječar za lokalne izbore u Zaječaru 2017. godine.\nJedini kriterijum koji je propisan Uputstvom za sprovođenje izbora za odbornike skupštine Pećinci navodi se u članu 61. da „zainteresovana registrovana udruženja čiji se ciljevi ostvaruju u oblasti izbora“ treba da dostave „uz prijavu za praćenje rada organa za sprovođenje izbora izvod iz Registra udruženja i spisak lica koja se prijavljuju za posmatrače“.\nCRTA je podnela svu neophodnu i relevatnu dokumentaciju OIK Pećinci za posmatranja lokalnih izbora u roku dok se u CRTA statutu navodi da je jedan od ciljeva „praćenje regularnosti izbora na svim nivoima, praćenje rada i postupanja Republičke izborne komisije, praćenje toka i sprovođenja toka izbora na republičkom i lokalnom nivou“.\nOvakva odluka OIK Pećinci otvara sumnju da postoje interesi da izborni dan u Pećincima prođe bez nezavisne građanske kontrole.


Srbija u Pekingu: Pregovori za izgradnju puteva - 14.05.2017, Sputnik Srbija\nPremijer Aleksandar Vučić izjavio je u Pekingu da očekuje da će u naredne dve i po ili tri godine krenuti voz na pruzi Beograd–Budimpešta kojom će se ta... 14.05.2017, Sputnik Srbija\n11:55 14.05.2017 (Osveženo: 12:16 14.05.2017)\n© Foto : Vlada SrbijeAleksandar Vučić u Kini sa predstanicima kompanije Huavej\nPremijer Aleksandar Vučić izjavio je u Pekingu da očekuje da će u naredne dve i po ili tri godine krenuti voz na pruzi Beograd–Budimpešta kojom će se ta relacija prelaziti za manje od tri sata, kao i da da je sa kineskim partnerima razgovarao i o RTB Bor, ali i o drugim infrastrukturnim projektima i ekonomskoj saradnji.\n„Treba da pravimo priču oko brze pruge Beograd–Budimpešta. Očekujem pre kraja godine da se nađemo zajedno sa kineskim i mađarskim premijerom u Subotici i da pokrenemo radove na pruzi Subotica–Novi Sad i Beograd–Stara Pazova“, rekao je Vučić novinarima.\nVučić je na pitanje da li očekuje odobrenje Evropske komisije za poslove sa Kinom kazao da vidi da Eurofer ponovo pravi određene probleme sa svojim inicijativama oko Železare.\nKako je naveo, razgovaralo se kako da se spasi fabrika „Ikarbus“ i 240 plus 10 zaposlenih na određeno vreme.\nPodvukao je i da je razgovarano i o RTB Bor, da su tri kompanije zainteresovane, a da će sa dve imati razgovore u Kini.\nHeng Kang i Higer zainteresovani za ulaganje u Srbiju\nVučić se sastao i sa predstavnicima kompanije „Heng Kang“, koji su zainteresovani za ulaganje u avio i metalnu industriju, trgovinu medicinskom opremom i privatizaciju RTB Bor, kao i sa predstavnicima kompanije „Higer“ koja se bavi proizvodnjom autobusa i koja je zainteresovana za saradnju sa „Ikarbusom“.\nVučić je pozvao predstavnike kompanije „Heng Kang“ da dođu u Srbiju i upoznaju se sa mogućnostima ulaganja u medicinski turizam i izgradnju bolnica.\n„Za privatizaciju RTB Bor država je spremna da pruži veliku podršku“, naglasio je premijer Vučić.\nU razgovoru sa srpskim premijerom predstavnici „Higera“ su istakli da bi autobuse koje bi proizvodili sa „Ikarbusom“ izvozili na tržište regiona, uz ocenu da su srpski radnici dobro obučeni, a da fabrika „Ikarbus“ ima kapacitete za proizvodnju ovih autobusa.\n„Nadamo se podršci Grada Beograda i Vlade Srbije za razvoj tržišta za naše autobuse“, zaključili su predstavnici „Higera“.\nPremijer Vučić je istakao da će tržište regiona Zapadnog Balkana značajno rasti i da će projekat „Higera“ i „Ikarbusa“ imati dovoljno veliko tržište.\n„Vlada Srbije spremna je da i subvencijama pomogne ovaj potencijalni projekat“, naglasio je premijer Vučić.\nPotpisani memorandumi za gradnju puteva\nPotpredsednica Vlade Zorana Mihajlović i ministar privrede Goran Knežević u prisustvu premijera potpisali su sa kineskom kompanijom „Čajna roud end bridž korporejšn“ memorandume o saradnji na projektima izgradnje puteva u Srbiji i Protokol o saradnji na razvoju Kinesko-srpskog industrijskog parka.\nMemorandume sa kineskom kompanijom potpisala je potpredsednica Zorana Mihajlović, koja je i ministarka građevinarstva, saobraćaja i infrastrukture, za projekte izgradnje auto-puta preko Čačka do granice za Crnom Gorom i izgradnju Fruškogorskog koridora, ukupno vredne oko 2,5 milijardi evra.\nKada je reč o Koridoru 11, potpisan je memorandum za dve deonice, Preljina-Požega i Požega-Boljare, ukupne dužine od oko 140 kilometara, čija će izgradnja početi naredne godine.\nPrve procene govore da je vrednost tih radova oko 2,1 milijardu evra.\nPotpisan sporazum sa Huaveijem o partnerstvu\nMinistar prosvete Mladen Šarčević potpisao je u Pekingu, u prisustvu premijera Aleksandra Vučića, sa predstavnicima kompanije „Huavei“ Sporazum o strateškom partnerstvu za razvoj informacione i komunikacione infrastrukture u obrazovnim institucijama.\n„U eri digitalizacije naša saradnja znači mnogo za Srbiju. Kompanija ’Huavei‘ se pokazala kao relevantan partner Vladi Srbije i nadamo se nastavku naše uspešne saradnje“, istakao je tim povodom Vučić.\nKompanija „Huavei“ ima 180.000 zaposlenih i godišnje ulaže 11 milijardi dolara u centar za razvoj.


SAD i Iran razmenili zatvorenike u Cirihu - Društvo - Dnevni list Danas\nPočetna » Društvo » SAD i Iran razmenili zatvorenike u Cirihu\nSAD i Iran razmenili su zatvorenike, što je redak diplomatski korak napred u jako napetim odnosima Vašingtona i Teherana.\n0Piše: Glas Amerike 08. decembra 2019. 19.14\nU razmeni koja se odigrala u Cirihu u Švajcarskoj, Iranci su predali Amerikanca kineskog porekla Sijue Venga u zamenu za naučnika Masuda Sulejmanija.\nSijue je postdiplomac Prinstona u Americi, i uhapšen je u Teheranu 2016. Sulejmani je trebalo da odgovara pred sudom u Džordžiji. Veng je bio osuđen na 10 godina zatvora u Iranu za „infiltriranje“ u zemlju i navodno slanje tajnih dokumenata u inostranstvo, što su odbacivali Prinston i njegova porodica. Uhapšen je dok je za svoj doktorat o evroazijskoj istoriji 19. i 20. veka, skupljao podatke o dinastiji koja je vladala Iranom, naveo je Prinston.\nSulejmani se bavio istraživanjem matičnih ćelija, hematologijom i regenerativnom medicinom, a američke vlasti su ga uhapsile pod optužbama da je prekršio trgovinske sankcije kada je pokušao da prenese biološki materijal u Iran. On i njegovi advokati su tvrdili da je nevin.\nPredsednik Amerike Donald Tramp objavio je da je Veng oslobođen i da se očekuje njegov povratak u SAD. On je naveo da Veng optužen za špijunažu u avgustu 2016. godine i zahvalio Švajcarskoj što je pomogla u pregovorima sa Iranom za oslobađanje postdiplomca. Švajcarska ambasada u Teheranu zastupa interese SAD pošto je ambasada Amerike zatvorena 1979. godine nakon upada studenata i talačke krize koja je trajala 444 dana.\nRazmena dolazi u momentu kada se Iran i dalje suočava sa američkim sankcijama, a sve to u senci protesta u kojima je ubijeno oko 200 ljudi. U Teheranu i dalje ima uhapšenih Amerikanaca i državljana sa Zapada. Očekuje se da će se pitanje njihovog oslobađanja pokrenuti kada na dnevni red dođe međunarodni nuklearni sporazum sa Iranom. Predsednik Amerike je u maju 2018. jednostrano povukao Ameriku iz sporazuma sa Iranom i uveo sankcije Teheranu.\nIran, razmena zatvorenika, SAD, USAVašington


MARKO ĐURIĆ ZABRINUT: Izbori na Kosovu uvertira za političku radikalizaciju u Prištini - Informer\nBeta | 11. 05. 2017.\nMARKO ĐURIĆ ZABRINUT: Izbori na Kosovu uvertira za političku radikalizaciju u Prištini\nDirektor Kancelarije za Kosovo i Metohiju Marko Djurić ocenio je da izbori na Kosovu 11. juna biti uvertira za dodatnu političku radikalizaciju u Prištini\n- Bojim se da izbori 11. juna neće značiti samo izgubljeno vreme, već će biti uvertira u dodatnu političku radikalizaciju u Prištini. Ne samo tokom predizborne kampanje, već i po formiranju nove vlade privremenih institucija- rekao je Djurić za Politiku od petka.\nOn je ocenio da su izbori u pokrajini uvek značili moratorijum na dijalog Beograda i Prištine i svega što je dogovoreno, i da će zato svi sporazumi, medju kojima i onaj o formiranju Zajednice srpskih opština, biti na margini interesovanja političara u Prištini.\n- Albanska politička elita do sada nije želela ili umela da dijalog u javnosti nametne kao pozitivnu temu, već, naprotiv, za demonstraciju političke rigidnosti i radikalizma. Sagovornike ne možemo da biramo i sačekaćemo da vidimo kakve su perspektive za nastavak dijaloga- rekao je Djurić.\nDirektor Kancelarije za Kosovo i Metohiju ocenio je da čak i Evropska unija, koja je posrednik u dijalogu, gubi autoritet u Prištini.\nUpitan kako će se Srpska lista organizovati za predstojeće izbore, Djurić je rekao da Beograd nastoji da se što manje meša u rad tog političkog subjekta i da je on jedino reagovao da bi sprečio "da Priština koruptivnim metodama razbije jedinstvo 'Srpske liste'".\nOcenivši da je Srska lista "autonoman politički organizam i da njeni predstavnici najbolje osećaju tananost političkog pulsa na Kosovu i Metohiji", Djurić je rekao da je uveren da će ovog puta u selekciji kadrova i stranaka koje će je činiti, prstupiti mnogo pažljivije i promišljenije.\nMarko Đurić izbori Kosovo radikalizacija Srpska lista\n21:56 Politika 98\nMARKO ĐURIĆ UPOZORAVA: Jedino Srpska lista zastupa interese Srba na Kosovu i Metohiji!\n10:52 Politika 1\n(FOTO) SRPSKA LISTA predala spisak kandidata za izbore na KiM


Detalj sa meča između omladinaca Srbije i Švedske\nObećavala je mnogo jedna od najtalentovanijih generacija u Srbiji (1999), no nije uspela da se domogne završnog turnira kontinentalnog šampionata. Koštali su naše momke porazi od Ukrajine i Rumunije, pa poslednje kolo nije imalo takmičarskog značaja.\nIpak, bili su rešeni "orlići" da pokažu koliko mogu, pa su u duelu protiv Šveđana veoma ofanzivno ušli u meč. Takva igra im se odmah isplatila, pošto je Srbija već na poluvremenu stekla dva gola prednosti.\nNjegoš Petrović je u 19. minutu doneo prednost Srbiji, dok je vođstvo duplirao Jug Stanojev samo dva minuta kasnije. Činilo se u tim momentima da je pobeda naše selekcije skoro pa sigurna, ali...\nNisu se predavali Šveđani, pa su u nastavku smanjili preko Mumbonga, da bi Dejan Joveljić samo minut po ulasku u igru vratio plus dva.\nFiniš meča je doneo istinsku dramu, kada je čak bila i ugrožena pobeda Srbije. Kuleševski je u 89. minutu smanjio na 2:3, dok su "vikinzi" u sudijskoj nadoknadi imali priliku da sa penala izjednače.\nTo nije dozvolio Čupić, koji je zaustavio udarac sa bele tačke, ali je arbitar iz nekog razloga odlučio da ga ponovi. Međutim, golman "orlića" je ponovo bio siguran, te su naši momci slavili na oproštaju od kvalifikacija za Evropsko prvenstvo.


Srpske rukometašice večeras protiv Kameruna - Srpskacafe\nNedjelja, 5.12.2021., 10:35 Nedjelja, 5.12.2021., 10:19\nŽenska rukometna reprezentacija Srbije nastavlja učešće na Svjetskom prvenstvu, a protivnik će im biti selekcija Kameruna.\nReprezentativke Srbije će gledati da nastave pobjednički niz otpočet u prvoj rundi pobjedom nad Poljskom.\nUprkos toj pobjedi Srbija je trenutno druga u grupi B, dok su Ruskinje prve. One su u prvom meču deklasirale Kamerun sa 40:18.\n– Ekipa Kameruna možda izgleda kao autsajder, ali su u prvom poluvremenu dobro namučile kvalitetnu ekipu Rusije. Naš zadatak je da ih shvatimo ozbiljno od prvog sekunda, da odigramo dobro u odbrani i da pokušamo da postignemo neke lake golove. Kamerun nije neka velesila svjetskog rukometa, ali moramo da uđemo u utakmicu bez potcjenjivanja – rekao je Bregar.\nCilj rukometašica Srbije je da u večerašnjoj utakmici dođu do još jedne pobjede.\n– To se očekuje od nas, a ja želim da utakmicu počenemo na isti način kako smo počeli protiv Poljske. Želio bih da tako igramo i dalje, baš ozbiljno i da u napadu nađemo još neka lakša rješenja – zaključio je Bregar.\nUtakmica je na programu večeras od 20.30 časova.


Srbija da usvoji mehanizme u slučajevima "nestalih beba" - alo.rs\nSAVET EVROPE POZIVA Srbija da usvoji mehanizme u slučajevima "nestalih beba"\nAUTOR: Tanjug DATUM I VREME: 08.06.2018. 07:54\nKomitet ministara Saveta Evrope izrazio je žaljenje što u Srbiji još nisu usvojene mere za uspostavljanje mehanizma čiji je cilj da se obezbedi pojedinačno obeštećenje svim roditeljima u slučaju "nestalih beba".\nU saopštenju Saveta Evrope navodi se da je Komitet ministara SE na zasedanju ponovo pozvao vlasti u Srbiji da preduzmu sve neophodne mere radi uvođenja ovog mehanizma.\nSrbija se, takođe, poziva da do 1. oktobra ove godine pruži informacije o preduzetim merama radi usvajanja zakonskog predloga koji je u skupštinskoj proceduri.\nKomitet je odlučio da ponovo razmotri ovo pitanje na sastanku u decembru i u slučaju da se zakon ne usvoji do tog roka, naloži Sekretarijatu da pripremi nacrt privremene rezolucije kojom bi se zahtevalo ispitvanje slučaja na svakom sastanku Komiteta za ljudska prava sve dok ne budu preduzete tražene mere.\nPredlog zakona o "nestalim bebama" Vlada Srbije je 8. marta uputila na usvajanje Skupštini Srbije, nakon konsultacija za roditeljima nestalih beba tokom januara ove godine i revidiranja Nacrta, ali ga Skupština još nije usvojila.\nAna Sević od bivšeg muža dobila luksuzni stan, a evo šta joj novi dečko poklanja!\nTurčin SILOVAO i UBIO devojčicu, nestalu pre dve nedelje!


Agencija o donacijama državnim institucijama: Preduzeli smo mere, na potezu Ministarstvo finansija i Vlada | Insajder\nAgencija o donacijama državnim institucijama: Preduzeli smo mere, na potezu Ministarstvo finansija i Vlada\nVažeći Zakon o donacijama i humanitarnoj pomoći dozvoljava da privatne kompanije doniraju državnim institucijama, čak i u slučajevima kada su te institucije zadužene za kontrolu njihovog poslovanja. Ovako legalizovan sukob interesa i otvoren prostor za korupciju, Agencija za borbu protiv korupcije je prepoznala pre dve godine nakon izveštavanja Insajdera o nekoliko spornih donacija organima vlasti. Iako je Agencija još tada od Vlade zatražila izmenu zakona, ta inicijativa do danas nije usvojena. U odgovoru Insajderu Agencija tvrdi da je u međuvremenu preduzela dodatne mere za smanjenje rizika od korupcije.\nZakon o donacijama i humanitarnoj pomoći praktično legalizuje prikrivenu korupciju, omogućavajući privatnim kompanijama da doniraju državnim institucijama. U Srbiji ne postoji javni registar donacija, niti bilo kakav kontrolni mehanizam kojim bi se utvrdilo da li te donacije mogu uticati na objektivnost u radu državnih institucija prilikom kontrole ili donošenja odluka koje se tiču njihovih donatora.\nNa pitanje šta je Agencija za borbu protiv korupcije učinila kako bi bile usvojene njene preporuke i izmenjen Zakon o donacijama, iz ove institucije navode da su 2016. izvestili Skupštinu da je podneta inicijativa za dopunu Zakona o donacijama. Inicijativa je upućena Ministarstvu finansija i Generalnom sekretarijatu Vlade.\nAgencija se u svom odgovoru nije osvrnula na nepostupanje Vlade i Ministarstva po njihovim preporukama. U dopisu Insajderu navode samo da su „svesni činjenice da nedostaje precizna zakonska regulativa“.\nIz Agencije su dodali da su zbog toga u modele po kojima institucije vlasti izrađuju „planove integriteta“, odnosno izveštaje o postupanju javnih organa i funkcionera kao i antikorupcijske planove uneli niz mera koje se odnose na raspolaganje donacijama.\nMinistarstvo državne uprave: Potrebno sistemsko rešenje\nIz Agencije za borbu protiv korupcije tvrde i da su krajem prošle godine, podneli inicijativu sa smernicama kako regulisati oblast davanja donacija organima javne vlasti koja se odnosila na dopune Zakona o državnim službenicima, Zakona o zaposlenima u autonomnim pokrajinama i jedinicama lokalne samouprave i Nacrta zakona o zaposlenima u javnim službama.\nInsajderu je u Ministarstvu državne uprave potvrđeno da su smernice Agencije bile osnov za usvojene izmene mnogih zakonskih rešenja koje se odnose na sprečavanje sukoba interesa zaposlenih u ovim zakonima.\nMeđutim, kada su u pitanju konkretno donacije državnim organima, koje su se ispostavile kao sporne, u Ministarstvu državne uprave navode da je postojala jedna preporuka, ali da njoj nije ni bilo mesto u Zakonu o radnim odnosima za zaposlene.\n„Pomenuti zakoni ne definišu pitanja vezana za rad organa ili javnih službi nego isključivo radne odnose. Iz tog razloga ta pitanja nije moguće rešavati ovde”, navodi Ministarstvo državne uprave.\nKako su dodali, „pitanje vezano za donacije organima ili pravnim licima potrebno je sistemski rešiti na ujednačen način“.\nDa li se rešenje uopšte traži, da li će biti usvojene preporuke Agencije za borbu protiv korupcije i izmenjen Zakon o donacijama za sada nije poznato jer ni nakon dve nedelje na ta pitanja nismo dobili odgovor od Vlade Srbije.\nSporne donacije Inspektoratu za rad i komunalnoj policiji\nAgencija za borbu protiv korupcije je 2016. podnela Vladi Srbije i Ministarstvu finansija inicijativu za dopune Zakona o donacijama i humanitarnoj pomoći u delu koji se odnosi na donacije državnim institucijama, a kako bi se otklonio rizik korupcije. Inicijativa je pokrenuta nakon što je južnokorejska korporacija Jura potvrdila za Insajder da je donirala dva putnička automobila Ministarstvu za rad, zapošljavanje i socijalnu politiku, u čijoj nadležnosti je i Inspektorat za rad, zadužen za kontrolu poslovanja Jure i svih drugih kompanija kada su u pitanju prava radnika.\nJoš u junu 2016. Agencija za borbu protiv korupcije je konstatovala da postojećim zakonskim rešenjima nije uređen niz značajnih pitanja sa stanovišta sprečavanja korupcije, kao i da je neophodno zabraniti da fizička i pravna lica daju donaciju državnim institucijama koje bi trebalo da vrše nadzor, inspekcijsku kontrolu, odlučuju o pravima, obavezama i interesu donatora. U suprotnom, konstatovala je Agencija, dovodi se u sumnju nepristrasnost i objektivnost u postupanju ovih organa.\nTakve mehanizme kontrole postojeća zakonska rešenja ne predviđaju. Registri ne postoje kao ni ograničenja koje institucije, zbog mogućeg sukoba interesa,ne mogu primati donacije.


LJUBLJANA – Na današnjoj 81. sednici Vlade Slovenije izmenjena je Uredba o utvrđivanju uslova za ulazak u ovu državu u cilju kontrole zaraznih bolesti pa je tako nekoliko zemalja skinuto s crvene liste, među kojima je i Srbija. Osim Srbije, na crvenoj listi više nisu ni BiH, Nemačka, Češka, Slovačka i Crna Gora, objavila je na svom zvaničnom sajtu Vlada Slovenije.\nSLO: Vlada odlučila da produži većinu postojećih ograničenja\nSlovenačka Vlada saopštila je danas da je odlučila da produži većinu postojećih ograničenja uvedenih radi sprečavanja širenja korona virusa, dok ih blago ublažava u kulturnom sektoru, gde će služenje hrane i pića ponovo biti dozvoljeno tokom kulturnih događaja. Preostala ograničenja, od kojih se većina odnosi na pružanje usluga, produžena su do 20. juna, prenela je STA.\nVlada je saopštila da je to urađeno na osnovu procene savetodavne grupe za zdravstvo protiv korona virusa Ministarstva zdravlja. Šefica savetodavne grupe Mateja Logar izjavila je u sredu za STA da će ta grupa predložiti da formalno proglašenje epidemije, koje bi trebalo da se okonča u utorak, ostane na snazi.


Đoković - Conga (10h)\nNaslov: Đoković - Conga (10h) Sub Okt 06, 2012 6:24 pm\nNajbolji srpski teniser Novak Đoković u nedelju od 10 časova uz direktan prenos na televiziji B92 igra sa Žo-Vilfredom Congom finale turnira u Pekingu.\nĐoković je do finala Otvorenog prvenstva Kine došao pošto je pobedio Berloka, Melcera i Majera, dok je Conga na putu do finala odigrao samo jedan kompletan meč.\nNikolaj Davidenko zbog povrede nije ni izašao na teren u osmini finala, dok mu je u polufinalu Španac Felisijano Lopes predao meč pri rezultatu 6:1, 4:1 za Francuza.\nOvo će biti 13. međusobni duel Đokovića i Conge, a srpski teniser ima dve pobede više (7:5).\nOve sezone su se sastajali tri puta i Novak je zabeležio sve tri pobede. Đoković je u četvrtfinalu turnira Masters serije 1000 u Rimu pobedio sa 7:5, 6:1. Zatim je pobedio Francuza pred njegovim navijačima u Parizu. Novak je u četvrtfinalu Rolan Garosa pobedio Congu (6:1, 5:7, 5:7, 7:6, 6:1) šesti put u karijeri iako je gubio sa 2:1 u setovima.\nĐoković i Conga su se sastali i u četvrtini finala Olimpijskih igara kao predstavnici Srbije i Francuske i Novak je 6:1, 7:5 pobedio Francuza.\nSrpski teniser je svestan da će igra Conge zavisiti od servisa i forhend udarca.\n"On je snažan igrač, sa jakim servisom, jakim forhendom i ako mu 'krene' može svakog da pobedi na bilo kojoj podlozi", rekao je Đoković.\nConga veruje da može do trofeja.\n"Ovaj turnir igram odlično. Nisam igrao ovako poslednjih nekoliko meseci, možda godinu dana i zbog toga mislim da mogu da pobedim u finalu", rekao je Conga.\nConga je trenutno sedmi na ATP listi, a najbolji plasman mu je bilo peto mesto. Ukoliko Novak trijumfuje u Pekingu osvojiće 32. titulu u karijeri, četvrtu u 2012. godini, dok bi Congi pobeda nad Novakom donela deseti trofej u karijeri.


KULTIM - književnost, poezija, stvaralaštvo, kultura » Blog Archive » NARODNO POZORIŠTE SLAVI 163. GODINE POSTOJANJA\nNARODNO POZORIŠTE SLAVI 163. GODINE POSTOJANJA\nBEOGRAD- Narodno pozorište u Beogradu proslaviće u utorak, 22. novembra, 163. godišnjicu osnivanja, a tim povodom organizovane su različite izložbe, promocije i premijere, najavljeno je iz Nacionalnog teatra.\nU ponedeljak 21. novembra u 12.00 na Velikoj scenI prikazan je film Puriše Đorđevića o režiseru Jiržiju Menclu “Plašim se da se sve razume”. Istog dana u 19.00 u Narodnom pozorištu biće promovisana fotomonografija i otvorena izložba fotografija “Skrivnea lepota” autorke Dine Jonsen.\nNa Dan Narodnog pozorišta, u utorak 22. novembra, premijernim izvođenjem predstave Tanje Mandić Rigonat “Zli dusi” po romanu Fjodora Mihajloviča Dostojevskog, biće otvorena obnovljena scena “Raša Plaović”. Povodom proslave prve godišnjice Muzeja Narodnog pozorišta u utorak 22. novembra biće otvorena izložba “Stevan Sremac, akademik i akademac” koja je priređena u saradnji sa Narodnim muzejem iz Niša.\nNarodno pozorište u Beogradu osnovano je 1868. godine, a prvi pokušaji da glavni grad Kneževine Srbije dobije stalni profesionalni teatar datiraju još iz 40-ih godina 19. veka. Prva predstava u Narodnom pozorištu u Beogradu, “Đurađ Branković” Karolja Obernjaka, odigrana je 22. novembra 1868. godine u gostionici “Kod engleske kraljice”, koja je sledećih godinu dana bila privremeni dom nacionalnog profesionalnog pozorišta\nIzvor:Glas javnosti/ Beta


Vulin: Jedini program dela opozicije oko Đilasa-mrzimo Vučića\nIzvor: Radio Televizija Vojvodine, 26.Maj.2020, 20:44\nPredsednik Pokreta socijalista (PS) Aleksandar Vulin izjavio je danas da je strašno što je jedini program političara okupljenih oko Dragana Đilasa vređanje i mržnja prema Aleksandru Vučiću, njegovoj porodici i deci.\nVulin je u Leskovcu, u razgovoru sa članovima Srpske napredne stranke (SNS) i PS kazao da se te dve stranke bore za Srbiju u kojoj ničije dete neće morati da strahuje da li će ga tuđa mržnja povrediti.\n“Zajedno sa SNS, PS se bori za Srbiju u kojoj shvatanje politike nije mržnja prema Aleksandru Vučiću. PS se bori za Srbiju u kojoj najprljavija kampanja, nije i najbolja kampanja. Dugo smo mi u politici, dugo pamtimo, ali ovoliko prljavštine, ovoliko mržnje nismo nikada mogli da vidimo”,...


FK Crvena zvezda: Apel navijačima i servisne informacije – www.samocrvenazvezda.com\nKup “Radivoj Korać”… Izjave: Panter, Davidovac, Dobrić i Šakota – “Mekano ušli u meč, ali ga odlično završili…”\nKup “Radivoj Korać”: Zvezda na +40 za polufinale!\n11/12/2018 11/12/2018 Samo Crvena Zvezda\t0 Comments\nPred utakmicu 6. kola grupne faze Lige šampiona između Crvene zvezde i Pari Sen Žermena na stadionu „Rajko Mitić“, klub je odlučio da uputi javni apel navijačima.\nCrvena zvezda naglašava da ne snosi bilo kakvu odgovornost za ulaznice za duel šampiona Srbije i Francuske zakazan za 11. decembar od 21 čas,ukoliko one nisu kupljene na zvaničnim prodajnim mestima.\nKako bi se sprečile gužve, ali i pojavljivanje falsifikovanih ulaznica, kontrola pred meč sa PSŽ-om će se vršiti kroz više bezbednosnih prstena, a sva lica koja pokušaju da uđu sa neispravnom ulaznicom biće predata policiji i procesuirana.\n– Da će kapije stadiona biti otvorene u 18 časova, a apelujemo na sve navijače da ranije dođu na stadion, kako bi se izbegle nepotrebne gužve i zadržavanja na ulaznim kapijama;\nObaveštenje za ulaz na stadion\nGledaoci koji imaju ulaznice za južnu tribinu za ulaz 25 (odmah uz zapadnu tribinu), prilikom ulaska koristiće prilaz kapijama preko zapadne strane stadiona.\n← Zvezda potpuno spremna za duel sa Brešom, cilj je jasan – proći grupu\nJovančić : Uradićemo sve da im uništimo sezonu →\n23/07/2019 23/07/2019 Samo Crvena Zvezda 0\nCrveno beli stigli u Monako po novu pobedu, ekipa www.samocrvenazvezda.com na licu mesta\n09/10/2018 09/10/2018 Samo Crvena Zvezda 0\nDanas igra Zvezda @crvenazvezdafk @superligasrbije\nDanas igra Zvezda #kupradivojkorac #zvezdaradnicki\nInstagram post 17873171998563108\nDanas igra Zvezda @aba.liga @kkmornarbar vs @crven


Saopštenje preduzeća “Grand Trejd” pokušaj da jedna laž pokrije drugu – mojKontakt portal – Radio Televizija Kontakt\nSaopštenje preduzeća “Grand Trejd” pokušaj da jedna laž pokrije drugu\nBy / 09. 09. 2013.\n“Jedna laž ne može pokriti drugu, to su sve skupa dvije laži. Ko ima hrabrosti neka ide samnom na poligraf da vidimo ko je lagao, a ko govori istinu”, rekao je Stevandić Srni.\nStevandić, koji je i poslanik SDS-a u parlamentu Republike Srpske, tvrdi da on uvijek govori istinu.\n“Moram da kažem da taj gospodin ne zna šta je kontekst, jer je on odgovorio na postavljeno pitanje i jasno rekao da on nije izjavio da sam mu ja tražio novac lično, niti preko posrednika ili bilo koga”, naveo je Stevandić.\nAudio snimak u kojem navodno vlasnik “Grand Trejda” Mile Radišić tvrdi da nije bio žrtva reketiranja od narodnog poslanika Nenada Stevandića, a koji su pojedini mediji emitovali prošle sedmice, potpuno je izvučen iz konteksta i zloupotrijebljen od novinara koji je kontaktirao Radišića, saopšteno je iz ovog preduzeća.\n“Tačno je da je gospodin Stevandić preko posrednika tražio novac od gospodina Radišića da ne izlazi u javnost sa navodnim dokazima o nezakonitoj kupovini zemljišta na kojem ‘Grand Trejd’ gradi poslovno-stambeni centar”, ističe se u saopštenju.\nFederalni ministar učestvovao u kafanskoj tuči\nĐoković i Nadal u istorijskom finalu


Od pouzdanosti do 100 najvećih: Nova priznanja za Infinity grupaciju i njene članice – DOM INFO |\nBiti pouzdan poslovni partner, između ostalog znači izdvojiti se iz konkurencije, zadržati zaposlene i obezbijediti im poslove za budućnost. Sve to je i ove godine uspjela da ostvari kompanija Prointer ITSS, članica Infinity International Group sa sjedištem u Banjaluci, čime je zaslužila još jedno značajno priznanje – sertifikat Pouzdanost, koji dodjeljuju Poslovne novine i agencija LRC.\n„Činjenica je da nije lako ići u korak sa modernim tehnologijama koje se sve brže mijenjaju i sve više napreduju, ali upravo zato mi nikad nismo odustali od kontinuiranog obrazovanja i usavršavanja zaposlenih uz praćenje novih trendova, jer je to sigurna investicija za budućnost. Iz godine u godinu imamo sve više stručnjaka koji stalno unapređuju svoja znanja i stiču sertifikate i licence iza kojih stoje vodeći, globalni IT lideri. Upravo to najviše i jača poziciju kompanije kakva je Prointer i zato smo uvijek prepoznati”, kaže Gordana Kovačević, direktorica Prointera.\nO toj poziciji svjedoči još jedno prestižno priznanje – Prointer se, sa još dvije kompanije iz svoje grupacije, u izboru Poslovnih novina ove godine svrstao i među 100 najvećih u BiH. Status najvećih, tačnije onih koji čine okosnicu domaće privrede, zaslužili su i Infinity International Group i još jedna njena članica – kompanija Kaldera iz Laktaša.\nGrupacija, nastala sa željom i vizijom da bude kvalitetnija, drugačija i konkuretnija na regionalnom i evropskom tržištu, okupila je vodeće domaće kompanije u oblasti informacionih tehnologija i energetike. Inovativni pristup biznisu rezultirao je i širenjem Infinity grupacije na tržišta Sjeverne Makedonije i Crne Gore.\n“To je, ujedno, i rezultat hrabre odluke da se dokazani kvalitet, znanje i resursi svih članica grupacije poslože tako da mogu da pariraju i najvećima u svijetu. Objedinjavanjem potencijala i udruživanjem brzorastućih industrija, pokazali smo da se može i drugačije raditi i da se zajedničkim snagama može napraviti i ono što se dosad činilo nemogućim. Kompanije iz naše grupacije već su realizovale više od tri hiljade značajnih projekata u oblasti informacionih tehnologija i energetike i to dovoljno govori o njihovom kvalitetu i znanju“, naglašava Bojan Vujić, predsjednik Uprave IIG i dodaje da je upravo kvalitet presudio da se među 100 najvećih nađu čak tri članice ove grupacije.\nSve ono što su domaći inženjeri napravili, prije svega u oblasti srednjeg napona koji je energetski krvotok svake države, među najbolje je svrstalo i kompaniju Kaldera iz Laktaša, članicu IIG i dugogodišnjeg lidera u energetskom sektoru BiH.\n„Kao ovlašćeni distributer i partner Simensa, uz stručan kadar i tehnologije usklađene sa evropskim i svjetskim normama, kompanija sa 30 godina staža i dokazanim kvalitetom već odavno je prevazišla tržiše BiH. O tome svjedoče brojni, uspješno realizovani poslovi u regionu, a preko italijanskih partnera, primakli smo se i tržištu Indije i Portugalije. Od srednjenaponskih postrojenja do ulaganja u obnovljive izvore energije, gradimo koncept samoodrživosti, konkurentnosti i liderstva“, ističe Savo Minić, direktor Kaldere.


Zašto mladi ''idu u politiku'' ? - mojKontakt portal - Radio Televizija Kontakt\nSeminarska politika: Ništa bez stranaca i naših stranaka\nZašto mladi ”idu u politiku” ?\nIstraživač na Institutu Bojana Miodragović rekla je da su rezultati istraživanja o motivima za politički angažman mladih u Banjaluci, pokazali da je lider političke stranke, kao motiv učlanjenja, osnovni parametar kod 25 odsto ispitanika bloka partija na vlasti /SNSD, DNS, SP/, dok nije presudan kod više od 56 odsto ispitanika.\n“Kod opozicionog bloka partija lider je presudan kod 64 odsto ispitanika, a nebitan i uglavnom nebitan za 35 odsto ispitanika”, rekla je Miodragovićeva pred početak predstavljanja rezultata projekta “Motivi za politički angažman mladih u Banjaluci”.\nNa pitanje da li je zaposlenje motiv učlanjenja u stranku, ispitanici su kada je riječ o njima lično odgovarali da zaposlenje nije toliko bitan parametar, dok 80 odsto smatra da se drugi baš iz tog razloga politički angažuju.\nVisok procenat ispitanika rukovodi se političkim programom pri partijskom angažmanu kod opozicionih partija, dok je kod bloka na vlasti taj procenat niži.\nMiodragovićeva je pojasnila da je u istraživanju, koje je pokrenuto u aprilu, učestvovalo 79 ispitanika, mladi članovi rukovodećih organa iz pet političkih partija u Banjaluci – SP, SNSD, DNS, NDP i SDS.\nPrva faza projekta odnosila se na ispitivanje programa, platformi i statuta partija da bi se vidjele njihove osnovne politike – ekonomska, socijalna i obrazovna, dok je druga faza bila anketiranje članova i njihovi stavovi povodom učlanjenja, odnosno šta ih je motivisalo i koji su im ciljevi bitni u političkom angažmanu.\nDirektor Instituta Vesna Šućur-Janjetović rekla je da je istraživanje rađeno na inicijativu Instituta za potrebe Fakulteta političkih nauka.\nOna je podsjetila da je Institut osnovan prošle godine, te da razvija saradnju sa domaćim i međunarodnim institucijama u naučno-istraživačkim projektima.\nKaradžićeva odbrana: Nema dokaza za genocid\nBanjalučka rok simfonija


Srbenda u Stanbolu ponovo zaboravio srpsku trobojku\nVeliki Srbin i patriota na baterije ponovo je u Stanbolu bio manji od makovog zrna pred turskim predsjednikom Erdoganom, i uskoro ćemo saznati na šta je sada ponizno pristao kako bi opstao na vlasti.\nIpak najviše zapada za oko činjenica da ponovo u daleki Stanbol i Tursku nije ponio srpsku trobojku, iako se uporno kleo da nigdje neće ići niti prisustvovati sastanku bez zastave Republike Srpske, pored zastave BiH koja je stajala iza njegovih leđa.\nŠta je bilo sa Srbendom i velikim patriotom, i nije valjda spalo sve napaćeno srpstvo na malu značku na reveru? Zašto se povukao i šta je obećao Erdoganu, i šta je razgovarao na Tajnoj večeri sa Bakirom u Sarajevu?\nNe pada snijeg da prekrije brijeg već da svaka zvijer pokaže svoj trag!\nNEWER POSTNakon smjene, Tadićeva ima novo radno mjesto\nOLDER POSTMlada nada partije Ivice Dačića održala govor o katodnim cijevima, Bogu i nuklearnom ratu: ‘Imala sam tremu!‘\nVašington se oglasio o Crnoj Gori, posvađali se ministri 20/01/2022\nMasovni sudar 40 vozila na autoputu u Češkoj 20/01/2022\nAustrijski general od danas komandant EUFOR-a u BiH 20/01/2022\nDodikov kum gradi zgradu Ustavnog suda Srpske 20/01/2022\nCIN: Pročitajte šta sve od imovine ima Bisera Turković 20/01/2022


Da li žene vole kada muškarci pričaju tokom seksa - Muški magazin - trendovi, fitness, lifestyle, saveti, devojke... `\nSvako se tokom seksa ponaša drugačije. Neki muškarci su energični, eksplozivni i pričljivi, dok postoje i oni koji su mirniji, koji sve rade lagano i koji ne vole mnogo da pričaju. Muškarci često polemišu o tome da li tokom seksa treba da rade „ovo ili ono“, ali niko se ne pita, da li žene vole pričanje ili tišinu tokom seksa.\nJedna nemačka anketa sprovedena je kako bi se došlo do odgovora na ovo pitanje. Kreatori ove ankete su ispitali preko 200 žena različitih godina kako bi došli do odgovora da li one vole kada muškarci pričaju ili kada su tihi tokom seksa.\n30% žena je reklo da vole kada muškarci ne pričaju ništa, jer priča može samo da im pokvari užitak, ali 70% žena je izjavilo da one vole kada muškarci pričaju. Ipak, to ne znači da sada možete pričati šta god vama padne na pamet. Pripadnice lepšeg pola su otkrile da vole kada muškarci pričaju senzualne, uzbudljive i perverzne stvari tokom seksualnog odnosa, jer na taj način čine da atmosfera bude vrelija i uzbudljivija.\nOne su dodale da ovakva komunikacija tokom seksa nikako ne može da bude loša i da je apsolutno bolje od potpune tišine. Ipak, ako muškarac kaže nešto što ne bi trebalo tokom seksa i da pomene stvari koje nisu senzualne, onda na taj način mogu potpuno ubiti seksualnu želju kod žena.\nDakle muškarci, ako ste pričalice i ako želite da svojim partnerkama tokom odnosa govorite uzbudljive i lepe stvari onda to slobodno raditi jer će one to obožavati, ali ako se u među vremenu setite da treba nešto da je podsetite ili da joj nešto objasnite, onda takav razgovor ostavite za posle.\npričanje tokom seksa\nPROČITAJTE SLEDEĆI TEKST: Evo zbog čega treba da započnete dan ZORNJAKOM


AI: UN mora da dostavi sudu podatke o zločinima u Siriji – Minber\nožu. 14, 2013 at 11:32 am\nStanje u Siriji\nAI: UN mora da dostavi sudu podatke o zločinima u Siriji\nSavjet bezbjednosti UN trebalo bi da dostavi Međunarodnom krivičnom sudu podatke o ratnim zločinima koje su počinile sukobljene strane u Siriji, poručila je u četvrtak organizacija Amnesty International (AI).\n“Koliko još civila treba da umre pa da Savjet bezbjednosti UN podnese izvještaj o situaciji tužiocu MKS-a, kako bi počinioci tih užasnih zločina odgovarali”, upitala je En Harison, zamjenica odsijeka za Bliski istok u AI.\n“Dok vladine snage i dalje čine ratne zločine i flagrantno krše (ljudska prava), naša istraga otkrila je i porast nasilja koje vrše naoružane opozicione grupe”, dodala je. “Ako se ništa ne učini, takva praksa mogla bi se još dublje ukoreniti. Svi umiješani moraju da znaju da će odgovarati za svoje postupke”, poručila je En Harison.\nAI tvrdi da ima dokaze o tome da snage sirijskog režima koriste “oružje čija je upotreba protiv civila zabranjena na međunarodnom nivou”, kao i da pobunjenici pribegavaju “torturi i ubijanju vojnika, pripadnika provladinih naoružanih grupa i civila” koje zarobljavaju ili otimaju.\nPrema podacima UN, više od 70.000 ljudi poginulo je tokom dvogodišnjeg rata u Siriji.\nadmin 14 ožujka, 2013\nIslamska ulema u Egiptu osuđuje građansku neposlušnost opozicije\nArapski ministri optužili Iran da potiče terorizam\nIslamska država oborila vojni avion sirijskog režima u Rakki\nadmin 8 godina ago\nVIDEO: Al Jazeera na frontu sa sirijskim pobunjenicima


Vučić: Neko iz vlasti će primiti vakcinu kao dokaz da je ona dobra – Otvoreno\nPočetnaVestiVučić: Neko iz vlasti će primiti vakcinu kao dokaz da je ona...\nsreda, 23. decembra 2020 : 12:26\nVučić: Neko iz vlasti će primiti vakcinu kao dokaz da je ona dobra\nPredsednik Srbije Aleksandar Vučić najavio je danas da sutra počinje vakcinacija Fajzerovom vakcinom, da se kreće od staračkih domova i da će neko iz vlasti primiti vakcinu, kao dokaz da je ona valjana.\nDa li ću to biti ja, Ana Brnabić ili darija Kisić Tepavčević, videćemo, rekao je Vučić novinarima u Golubincima.\nVakcina je spasila čovečanstvo, dodao je Vučić i objasnio da će odmah biti odvojene po dve doze za vakcinaciju ljudi.\nMi smo deo Kovaks sistema, odavno smo platili četiri miliona dolara i očekujemo značajan deo vakcina, ali snalazimo se i sami da kupimo koliko možemo vakcina, rekao je Vučić i dodao da su ove doze Fajzerove vakcine nabavljene samostalno, bilateralno.\nVerujem da mi od sredine januara možemo da idemo na masovniju vakcinaciju, oko stotine hiljada ljudi, rekao je Vučić.\nImam poverenje u EU i komerasara Olivera Varheljija da će nam distribuirati značajne količine vakcine i da nećemo čekati mesecima posle članica EU, rekao je Vučić.\nVučić je dodao da političari koji vode zemlju imaju obavezu da svojim sugrađanima obezbede vakcinu, kao što je bio slučaj sa respiratorima.\nVučić je rekao da je predsedavajući Predsedništva Bosne i Hercegovine Milorad Dodik u bolnici u Banjaluci, kao i da je tim lekara predvođen Goranom Stevanovićem u utorak bio tamo.\nDodikovo stanje nije idealno, onako kako bismo mi voleli, ali nije ni užasno, rekao je Vučić uz napomenu da on nije lekar da bi davao procene.\nAko bude bilo potrebe, spremni smo da ga prebacimo u Beograd, rekao je on.\nNa pitanje o hapšenju Darka Eleza i borbi protiv organizovanog kriminala, Vučić je dodao da što se tiče velikih kriminalnih klanova, država će raditi svoj posao i osigurati da Srbija bude bezbedna zemlja za svoje građane.\nI ovde smo pričali o nelegalnoj trgovini duvanom, rekao je Vučić koji je dodao da je zahvalan kompaniji Japan Tobako Internešenal (JTI).\nUvek smo imali odličnu saradnju sa njima, uvek su radili na najbolji način na širenju mreže proizvođača duvana. Sada sarađuju sa 250 gazdinstava i premašili su 50 odsto od ukupnog broja, rekao je Vučić.\nNedavno smo položili kamen temeljac za fabriku Tojo tajeres, podsetio je Vučić i najavio da će uskoro i u Novom Sadu uslediti jedna od najznačajnijih investicija japanske kompanije.\nGde su Japanci, tu su odgovornost, stabilnost, ozbiljnost investitora, rekao je Vučić i naglasio da je JTI jedna od kompanija koja najviše doprinosi uplatama u budžet.\nVučić je obišao poljoprivredno gazdinstvo Dejana Matića, proizvođača duvana iz Golubinaca u Sremu, koji je uz pomoć kompanije Japan Tobako Internešnal uspeo da uloži novac u proizvodnju i sušare duvana.\nZadivljen sam njihovom marljivošću, duvan je težak posao, nema lake zarade, jeste pristojna, ali mora mnogo da se radi, rekao je Vučić.\nVučić je poželeo svim vernicima koji Božić slave po Gregorijanskom kalenadru srećno sutrašnje Badnje veče i potom Božić sa željom da praznik provedu u radosti i veselju sa svojim porodicama.


24.11.2019 u 10:33\nNjUJORK – Bogata srpska kuhinja i raznovrsni klubovi i kafići samo su polazna tačka za boravak u ovom gradu na Balkanu gde istorija čeka iza svakog ćoška, piše u tekstu američkog „Njujork tajmsa” o Beogradu. Dok turisti preplavljuju evropske gradove kao što su Barselona, Venecija i Dubrovnik, srpska prestonica se tiho preoblikuje u veoma zabavnu i predusretljivu metropolu na Balkanu, navodi se u opširnom tekstu lista pod nazivom „36 sati u Beogradu” u odeljku putovanja. Narodni muzej i Muzej savremene umetnostu su nedavno ponovo otvoreni posle dugotrajnih obnova. Sada žitelji nekadašnje jugoslovenske prestonice čekaju da svet pronađe najkraći put do ovog pristupačnog i prijateljskog grada koji ima toliko puno da ponudi, piše američki list. Autor teksta boravak u Beogradu počinje\n23.11.2019 u 14:16\nKina optužila Ameriku da je najveći izvor nestabilnosti na svetu\nPEKING – Sjedinjene Američke Države najveći su izvor globalne nestabilnosti, saopštilo je danas kinesko ministarstvo inostranih poslova prenoseći reči državnog savetnika Vanga Jia. Vang je rekao da američki političari „blate” Kinu širom sveta bez pružanja dokaza i koristeći politiku za suzbijanje legitimnih kineskih poslovnih interesa, javlja Tanjug. Vang je to izneo u razgovoru sa holandskim ministrom spoljnih poslova na sastanku ministara spoljnih poslova G20 u Japanu, saopštilo je ministarstvo.


A. J. 4. februara 2021. 09:39\nDok je u jeku masovna vakcinacija, svaka izjava koja umanjuje želju građana da se vakcinišu ili negira dejstvo vakcine, nailazi na osudu medicinske struke.\nŠokantnom izjavom da se živ ne bi vakcinisao, nekadašnji član Kriznog štaba Branimir Nestorović, još jednom je zbunio ionako preplašene građane i lekare, svrstao se daleko od medicine, među antivaksere, dok njegove kolege u skafanderima rizikuju živote u crvenoj zoni sa najteže obolelima.\n„Jednostavno izjave poput – putujte u Milano u šoping, vakcina je to, proći će čim prođe toplije vreme, ovo je jedna od niza njegovih neodgovornih izjava koje su se desile. Ova njegova priča nema temelje, zaista“, kaže on.\n„Žena mora da bude mačkasta“: Nove šok izjave doktora…\n„Da poštujem i njegovo i bilo čije pravo na svoje mišljenje, ali da ne smatram njegovo mišljenje u ovom trenutku, bar po ovom pitanju, utemeljenim. Mislite li da će te izjave imati uticaja na građane? Nažalost, to je sasvim izvesno“, navodi on.\nKako lekarska komora Srbije gleda na ovo, u najblaže rečeno, kontroverzno ponašanje najpoznatijeg dečjeg pulmologa u zemlji i njihovog člana.\n– Još krajem aprila grupa lekara i nastavnika Medicinskog fakulteta u Beogradu podnela je Lekarskoj komori Srbije (tačnije Sudu časti i Etičkom odboru, prim.aut.) zahtev da se preispitaju njegovi javni nastupi, za koje oni tvrde da su neprofesionalni i etički neprihvatljivi. Međutim, ni Sud časti niti Etički odbor nisu mogli da zasedaju do sada zbog epidemioloških mera i zabrane okupljanja više od pet ljudi. Čim dođe do ublažavanja mera pozabavićemo se ovim slučajem – rekao je Milan Dinić.


Human Rights Watch poziva lidere na borbu protiv "autoritarnih populista"\nArhiva - Pristalice mašu zastavam dok predsjednik Turske Recep Tayyip Erdogan drži govor pristalicama dan nakon referenduma, u svojoj palati, u Ankari, 17. aprila 2017.\nNevladina organizacija sa sjedištem u SAD, Human Rights Watch (HRW), objavila je svoj godišnji izvještaj za 2018. u kome predstavlja rezultate posmatranja stanja ljudskih prava u više od 90 zemalja svijeta.\nIzvještaj počinje sa pozivom na mobilizaciju političkih lidera voljnih da se bore protiv onoga što organizacija naziva "autoritarnim populističkim agendama".\n"Posljednja godina pokazala je neophodnost potiskivanja prijetnje koju predstavljaju demagozi i njihove nasilne politike", kaže Kenneth Roth, izvršni direktor HRW-a.\nOn optužuje autoritarne populiste jer tragaju za "zamjenom za demokratiju - izabranim vladama koje su ograničene pravima i vladavinom prava - za njihovu interpretaciju onoga što većina želi".\nFrancuski predsjednik Emmanuel Macron prima goste nakon sastanka na Elisejskim poljima u Parizu, 12. januara 2018.\nGodišnji izvještaj izvlači francuski predsjednik kao primjer uspješnog suprotstavljanja takvom populizmu, u kojoj je predsjednik Emmanuel Macron predvodio liberalnu, proevropsku kampanju protiv ekstremno desnog Nacionalnog fronta, koji je predvodila Marine Le Pen.\nHRW optužuje predsjednika SAD Donalda Trumpa za uvođenje "antiimigrantske, rasno podijeljene i politike rata droge", ali kaže da su grupe civilnog društva, novinari, pravnici, sudije i izabrani članovi Trumpove sopstvene partije uzvratili.\nPredsjednik Donald Trump tokom intervjua za Reuters u Bijeloj kući, 17. januara 2018.\nBijela kuća učestalo je podsjećala da je predsjednik Trump izabran na osnovu obećanja da će suzbiti migraciju. On je negirao da dijeli rastističke poglede.\nHRW pohvaljuje EU zbog suprotstavljanja onome što nazivaju "autoritarnim populističkim vladama" u Mađarskoj i Poljskoj. Obje zemlje negiraju optužbe da ugrožavaju osnovne slobode.\nU izvještaju se i kritikuje EU zbog odgovora na lomove u Turskoj i optužuje Brisel za "zatvaranje očiju" na to što predsjednik Recep Tayyip Erdogan "desetkuje turski demokratski sistem", dok se Evropa naveliko fokusira na korištenje njegove pomoći za zaustavljanje upliva izbjeglica u Evropu.\nPredsjednik Turske Tayyip Erdogan obraća se članovima parlamenta iz njegove vladajuće partije AK tokom sastanka u prostorijama parlamenta u Ankari, Turska, 16. januara 2018.\nAutori izvještaja hvale manje zemlje zato što su zakoračile u praznine koje su ostavile veće demokratije poput Velike Britanije i SAD, za koje izvještaj tvrdi da su iskoračili iz svojih tradicionalnih uloga.\nNavodi se slučaj Lihtenštajna, koji je prevazišao rusko protivljenje u Vijeću sigurnosti UN-a za uspostavljanje mehanizma za sakupljanje dokaza za moguću tužbu zbog ratnih zločina u Siriji.\nU izvještaju se primećuje da je marš žena januara 2017. u SAD izrastao u globalni fenomen, kao i pokret #MeToo koji se raširio po svijetu, bacajući svjetlo na zlostavljanje i diskriminaciju protiv žena.\nIzvršni direktor Roth kaže da branitelji ljudskih prava treba da preuzmu na sebe ohrabrivanje.\n"Centralna lekcija posljednjih godina je da ljudska prava mogu da budu zaštićena od populističkih izazova", rekao je.


Fudbaleri Pari Sen Žermena pobedili su u gostima Nim sa 4:2 u četvrtom kolu francuskog prvenstva i zadržali su maksimalan učinak na tabeli (12 bodova), te je tako samo još jednom potvrđeno da Zvezdu čeka vraški težak posao u grupnoj fazi Lige šampiona.\nBili su Parižani raspucani, mada su morali malo i da se pomuče kako bi došli do pobede, ali su, kada je to bilo najpotrebnije, Mbape i Kavani doneli trijumf prvaku Francuske. Ipak, najlepši momenat na meču viđen je u 40. minutu, kada su navijači prisustvovali pravom remek-delu.\nNaime, u tom trenutku je postignu spektakularni pogodak, i to u režiji nestvarnog Di Marije, koji je pogodio direkno iz kornera! Lukavo je argentinski reprezentativac izveo prekid u završnici prvog poluvremena, poslao je loptu sa velikim felšom ka golu protivnika i uspeo je da prevari čuvara mreže Nima, koji nije očekivao takvu majstoriju Di Marije.\nPokazali su Parižani da su opasni iz svih pozicija, pa i iz kornera, tako da će Milan Borjan i odbrana Zvezde morati da budu maksimalno skoncentrisani na meču koji se igra 3. oktobra kako ne bi dozvolili da fudbaleri Pari Sen Žermena ponove slično remek-delo.


Dan online - Politika: Ime SD danas pred sudom - 2015-10-22\nPolitika POČINJE POSTUPAK SOCIJALDEMOKRATA CRNE GORE PROTIV MUP-A Ime SD danas pred sudom\nUpravni sud Crne Gore razmatraće danas tužbu predsjednika Socijaldemokrata Crne Gore Ivana Brajovića protiv Ministarstva unutrašnjih poslova i odgovornog lica – ministra Raška Konjevića – zbog odluke tog resora da ne registruje Socijaldemokrate Crne Gore pod tim imenom. Zakonom o upravnom postupku nije preciziran rok u kome sud treba da odluči po tužbi, tako da u teoriji postupak može potrajati mjesecima.\nIz Brajovićeve političke grupacije, međutim, poručuju da postupak može biti gotov za manje od mjesec dana, jer su sve činjenice nesporne, to jest resor unutrašnjih poslova je na nepotpun i neprecizan način protumačio zakon.\nUpravni sud je u septembru tužbu Ivana Brajovića dostavio MUP-u na izjašnjenje kako bi kompletirao spise predmeta. Ministarstvo unutrašnjih poslova, na čijem čelu je Konjević, koji je i potpredsjednik Socijaldemokratke partije i bivši Brajovićev partijski kolega, odbilo je zahtjev za registraciju Socijaldemokrata jer kako tvrde, takvo ime može izazvati zabunu u javnosti s obzirom na to da je već registrovan SDP.\nS druge strane, tužbom SD-a se tvrdi da to nije tačno i da MUP mimo ustava i zakona osporava pravo na udruživanje građana u političke partije.


Način izrade Slika na Platnu - Štampa Slika na Platnu\nNakon sušenja boje koje se koriste u procesu štampe se ne razlivaju - možete koristiti vlažnu krpu da biste povremeno obrisali sliku na platnu. Ako u ovom delu procesa izrade slike na platnu pronađemo bilo kakav problem sa otiskom ili nekom nesavršenošću platna, odbacujemo ga i počinjemo ponovo. Više o štampi možete pogledati na stranici Štampa na kanvasu.\nPlatno se pričvršćuje na jednu stranu blind rama, a onda ponavljamo postupak spajanja na tri preostale strane. Ovo osigurava dobru čvrstinu i ravnomerno rastezanje, što kao rezultat ima zvuk "bubnja" kada se dodirne lice na platnu. Uglove paltna savijamo tako da su ivice lepo odsečene i pravougaone. O mogućnostima izrade slika na platnu iz više delova pogledajte stranicu Vrste slika na platnu.\nMONTAŽA ELEMENATA ZA KAČENJE SLIKE\nKao i uvek, mi smo opredeljeni da pružimo visokokvalitetne slike na platnu, a uz to i da budu spremne za kačenje na zid čim ih preuzmete ili dobijete. U ovom delu procesa dodajemo elemente za kačenje slike na platnu u vidu vešalica ili žica na poleđinu blind rama. Za manje slike na platnu postavljamo vešalicu, dok za veće slike na platnu postavljamo žicu celom dužinom.\n© SLIKE NA PLATNU - 2020


Radionica o kontroli robe dvostruke namene\nUprava Carina > Informacije > Seminari > Radionica o kontroli robe dvostruke namene\nAnaliza rizika, naknadna kontrola, interna revizija, carinske istrage i obaveštajni poslovi, kao i mapiranje rizičnih oblasti, bile su glavne teme Radionice o sprovođenju kontrole spoljne trgovine robom dvostruke namene, 7. i 8. decembra u Upravi carina. U organizaciji EU P2P Programa 2015-2017 za kontrolu trgovine robom dvostruke namene, vodili su je eksperti pomenutog programa Matjaž Murovec iz Slovenije, Klas Linman iz Holandije i DŽoni Kapelo iz Belgije.\nRadionica je nastavak prethodne, realizovane u julu 2015. godine u našoj Upravi, čiji je cilj bio ocena rezultata Uprave carina u razvoju nacionalnog sistema kontrole robe dvostruke namene, postignutih kroz desetogodišnju podršku i pomoć EU programa i onoga što je neophodno usavršiti u sistemu carinske kontrole u ovoj oblasti, pre svega u Sektoru za tarifske poslove, koji je nosilac projekta UC „Kontrola spoljne trgovine u oblasti naoružanja, vojne opreme i robe dvostruke namene“, a takođe i koordinator svih aktivnosti koje se u Upravi carina sprovode pod okriljem EU P2P Programa 2015-2017.\nNa Radionici je potenciran značaj saradnje u razmeni informacija između svih nadležnih aktera u lancu kontrole, maksimalnog korišćenja automatizacije i uspostavljanja sistema da bi se efikasno sprovodila procena rizika, profilisanje i ciljanje u kontroli trgovine strateškom robom (naoružanje, vojna oprema i roba dvostruke namene).\nPredavači su naglasili da se upravljanje rizikom vrši na strateškom, taktičkom i operativnom nivou. Rečeno je da procena rizika u kontroli trgovine strateškom robom ne može biti zasnovana samo na Harmonizovanom sistemu već se moraju uzeti u obzir kontrolne liste strateške robe, fiktivne zemlje odredišta, informacije organa nadležnog za izdavanje spoljnotrgovinskih dozvola, kao i obaveštajni podaci. Naglašen je i značaj naknadnih kontrola, a s obzirom da se u prekograničnom prometu nalazi stotine hiljada hemikalija, od kojih veliki broj pripada kategoriji strateških, bitan deo kontrole je provera tehničke specifikacije robe, što podrazumeva dobro znanje o čitavoj lepezi strateških elemenata.\nRadionica je bila izuzetno uspešna i korisna za sve polaznike, jer je omogućila ne samo sticanje novih znanja u borbi protiv ilegalne trgovine strateškom robom, već i razmenu iskustava i primera dobre prakse sa kolegama iz EU. Takođe, na skupu su generisane nove ideje i preporuke koje će se razmatrati i razvijati kroz naredne aktivnosti Uprave carina u cilju podizanja kapaciteta za sprovođenje kontrole strateške robe.


Tokeni, kriptovalute, investiranje…: Od danas Srbija ima Zakon o digitalnoj imovini\n14:49 >> 16:44\nZakon o digitalnoj imovini koji uređuje oblast digitalne imovine i poslovanja u Srbiji stupio je danas na snagu, saopšteno je iz Vlade Srbije\nIz Vlade je ukazano da je Srbija među prvim zemljama u svetu koje su, zahvaljujući usvajanju Zakona o digitalnoj imovini, stvorile regulatorni okvir za oblast digitalne imovine.\nNa ovaj način je obezbeđen jasan okvir i pravna sigurnost za investitore i korisnike digitalne imovine i istovremeno je poslat signal svetu da Srbija postaje država fintek-a, ukazuju iz Vlade.\nIzdavanje i sekundarno trgovanje\nDigitalna imovina, odnosno virtuelna imovina, prema Zakonu, predstavlja “digitalni zapis vrednosti koji se može digitalno kupovati, prodavati, razmenjivati ili prenositi i koji se može koristiti kao sredstvo razmene ili u svrhu ulaganja, pri čemu digitalna imovina ne uključuje digitalne zapise valuta koje su zakonsko sredstvo plaćanja i drugu finansijsku imovinu koja je uređena drugim zakonima, osim kada je drugačije uređeno ovim Zakonom”, ukazano je u saopštenju.\nDalje se napominje da postoje dve vrste digitalne imovine: virtuelna valuta i digitalni token.\nDigitalni tokeni su posebno značajni kao vid alternativnog finansiranja mladih i inovativnih kompanija i startapova.\nVirtuelne valute, sa bitkoinom kao njenim najpoznatijim predstavnikom na globalnom nivou, jesu inovativna sredstva razmene koje ne izdaju i ne garantuju centralne banke za razliku od običnog novca.\nZakonom se u vezi sa pitanjem izdavanja digitalne imovine, uvodi i institut “belog papira”, koji u skladu sa međunarodnom praksom, predstavlja dokument koji je izdavalac obavezan da objavi i koji sadrži podatke koji omogućavaju investitorima da donesu odluku o investiranju i procene rizike vezane za ulaganje u digitalnu imovinu.\nKoriste priliku: Trgovci povećali cenu nafte za tri odsto dok OPEK ne poveća proizvodnju\n– Usvajanjem Zakona o digitalnoj imovini pokazali smo još jednom da Srbija ide u korak sa razvojem IT tehnologija, sa inovacijama i promenama u digitalnom svetu, postali smo deo rastućeg segmenta digitalne ekonomije i članica retkog kluba zemalja koje su sveobuhvatno regulisale ovu oblast, među kojima su Francuska i Malta – ukazuju iz Vlade.\nDodaju da regulisanjem ove oblasti, naša država daje šansu, pre svega mladima, da koriste nove, alternativne izvore finansiranja, a koji su sada zakonski regulisani i zadržavamo ih u Srbiji, gde mogu da ostvare svoje poslovne, inovativne ideje.\nBitkoin se „bori“ da održi dobar mesečni skor: Pad na 58.100 dolara\nbitkoin digitalna imovina kriptovalute\nSestra Luke Jovića je njegova kopija, bolovala je od teške bolesti, a prava je lepotica (FOTO)\nSajam pogrebne opreme u Moskvi: Najteži zadatak su imale manekenke - satima su morale nepomično da leže\nTragedija na pruzi Beograd-Niš: Teretni voz usmrtio muškarca\nSramota kako je Zvezda igrala, moramo da utegnemo mnoge stvari! Mrkela grmi posle bolnog poraza u Surdulici


Junker u sredu govori u Evropskom parlamentu o stanju Unije\n► Junker u sredu govori u Evropskom parlamentu o stanju Unije\nPredsednik Evropske komisije Žan-Klod Junker održaće u sredu svoj četvrti govor o stanju Unije u Evropskom parlamentu u Strazburu a glavna tema, prema medijima, biće migracije i zaštita evropskih granica.\nPoslednji Junkerov govor o stanju u Uniji dolazi pred evropske izbore u maju 2019. i u kontekstu tekuće debate o budućnosti EU sa 27 članica, nakon Bregzita u martu. I ovogodišnji Junkerov govor pratiće predlozi koji treba da donesu pozitivne rezultate građanima pred samit u rumunskom gradu Sibiu i da otvore put za široku debatu u pripremama za evropske izbore.\nGovor o stanju Unije označava početak dijaloga sa Evropskim parlamentom i Savetom u vezi godišnjeg programa rada Komisije a prati ga debata u Parlamentu, navela je Evropska komisija. Prvi govor o stanju Unije održao je tadašnji predsednik Komisije Žoze Manuel Barozo 2010, nakon stupanja na snagu Lisabonskog ugovora.\nJunkerove pripreme za govor o stanju Unije počele su još u julu, kada je počelo prikupljanje materijala od komesara, iz kabineta, generalnih direktorata, ambasadora EU.\nZatim je krajem avgusta održan dvodnevni seminar sa koledžom komesara na kome se razgovaralo o izazovima i prioritetima u predstojećoj godini. Tokom rada na nacrtu govora Junker se konsultuje i van EK, sa evropskim liderima, konferencijom predsednika i političkim grupama u Evropskom parlamentu, ambasadorima u EU i stalnim predstavnicima, kao i vodećim evropskim tink-tenkovima.\nBriselski portal EURACTIV ranije je pisao da izlazak Britanije iz EU nije bio tema razgovora evropskih komesara tokom priprema za Junkerov govor, uz ogradu da to može da promeni. Tada je navedeno da su među pitanjma koja su otvorena bili raspodela kompetencija između Brisela i članica, trgovina, migracije, energetika, klimatske promene.\nŠpanski dnevnik Pais piše da će u centru Junkerovog govora biti "prava" evropska granična politika i nova ovlašćenja za Fronteks koja su do sada imale samo nacionalne vlade. U prošlogodišnjem govoru Junker je predstavio svoju viziju EU do 2025. i mapu puta do "ujedinjenije, jače i demokratskije Unije".\nTaj govor pratile su konkretne inicijative na polju trgovine, sajber bezbednosti, zaštite podataka... Na bazi tog obraćanja, nacionalni lideri sreli su se u Talinu u septembru 2017. i dogovorili o "liderskoj agendi" - listi najvažnijih pitanja i izazova za koje treba da se nađe rešenje pred izbore za Evropski parlament u maju 2019.\nOčekuje se da na samitu u rumunskom gradu Sibiu 9. maja 2019. nacionalni lideri označe "kulminaciju tog procesa sa obnovljenom posvećenošću Uniji koja isporučuje rešenja za pitanja koja se stvarno tiču ljudi".\nKada je reč o regionu, u godišnjem obraćanju o stanju Unije 2017. Junker je rekao da do kraja mandata sadašnje EK neće biti ispunjeni uslovi za ulazak neke zemlje Zapadnog Balkana u članstvo EU ali je i istakao da će "idućih godina EU imati više od 27 država članica".


pink.rs | VUČIĆ: Ponosan sam na izuzetno dobre odnose sa Rusijom! Srećom pa smo izdržali sve pritiske, Srbija će imati NAJPOVOLJNIJU CENU GASA U EVROPI!\nPredsednik Srbije Aleksandar Vučić sastao se večeras sa ministrom spoljnih poslova Rusije Sergejem Lavrovim, koji je neposredno pre sastanka stigao u Srbiju.\nPredsednik se zahvalio Lavrovu što je došao u Beograd i na podršci koju daju Srbiji u zaštiti njenog integriteta.\n- Ja sam mnogo ponosan što mogu da kažem da imamo izuzetno dobre odnose sa Rusijom i za razliku od mnogih drugih koji se stide da to kažu, ja to ne krijem i sa posebnim ponosom to izgovaram - rekao je Vučić.\nKako kaže, zadovoljan je razvojem bilateralnih odnosa, dodaje da smo do sada imali podršku Rusije u svim svetskim institucijama i ističe da se nada da će to tako biti i u buduće.\n- Zahvalio sam se i Putinu na mnogim angažmanima po pitanju Srbije, i izrazio sam želju da se sretnemo do kraja godine - rekao je Vučić.\n- Rusi su nam pomogli i u kovid krizi, učinivši da se naš narod oseća sigurnije i mi nećemo tu pomoć zaboraviti. Veoma smo zahvalni na podršci našem suverenitetu i teritorijalnom integritetu - rekao je Vučić.\nDodaje da je upoznao Lavrova sa objektivnim strahovima i rekao da je dobio i važne savete na različite teme.\n- Srbija će ostati vojno neutralna zemlja i razvijaće se kao takva. Razvijaćemo naše odbrambene kapacitete, kako bi odbili od bilo kakve namere one koji bi tu odbranu da ugroze - rekao je Vučić.\nKako kaže, posebno je zahvalan na obezbeđivanju energetske bezbednosti naše zemlje.\n- Zahvalni smo da odličnom poslu koje obavlja i ruska železnica, kao i celokupnog života u Srbiji koji će ona olakšati - rekao je Vučić i rekao da i to pokazuje koliko toga mogu zajedno da urade.\nKako kaže, zahvalan je i na Naftnoj industriji Srbije na pomoći i ukupnoj privrednoj aktivnosti.\nSergej Lavrov je rekao da je preneo Vučiću najdublje pozdrave od strane predsednika Putina.\n- Dogovorićemo se kada će se sastanak dva predsednika održati. Imamo poverljiv dijalog, na svim nivoima. To je potvrda našeg strateškog partnerstva - rekao je Lavrov.\nVučić je rekao da se ni o čemu više ne govori u svetu osim o energetici i dodaje da su za budućnost sveta najbitije energetika, voda i hrana.\n- Postoji pet razloga zbog kojih imamo krizu u svetu i Evropi. Prvi je zbog toga što su uvedene posebne takse na energiju koja nije proizvedena iz obnovljivih izvora. Drugo, već je kraj druge godine od kada imamo koronavirus i sve zemlje su se suočile sa veliki problemima u privrednoj aktivnosti i izvukle su iz skladišta najjeftiniji gas i nisu obnavljali svoja skladišta. Treće, nisu sklapale dugoročne ugovore, i dalje, niko neće da prizna grešku što su zatvarali rudnike uglja - rekao je Vučić.\nDodao je da ne može da se balansira električnom energijom ukoliko nemate ugalj.\n- Neće se rešiti ništa od sebe, imaćemo krizu narednih šest meseci, a plašim se da će trajati i naredne dve godine. To se ne odnosi preterano na Srbiju i na tome sam zahvalan našim rusim prijateljima. Uticaće, ali manje nego da druge. Zamolio sam ih da imamo najpovoljniju cenu u Evropi - rekao je Vučić.\nKako kaže, kriza je veća nego što narod misli, i u celoj Evropi rastu cene svega.\n- Srećom pa smo imali hrabrosti da uradimo gasovod. Da nismo uradili sa ruskom stranom gasovod, danas ne znam šta bi radili. I to kažem kao neko ko je odgovoran. Mene interesuje da moj narod ima i struju i gas, i srećan sam što smo izdržali sve pritiske i sve što smo uradili - rekao je Vučić.\nIstakao je da će se graditi novi pogoni i za obnovljive izvore, ali i ugalj i sve ono što drži stabilnost i život ove zemlje.\nMinistar spoljnih poslova Ruske Federacije Sergej Lavrov stigao je večeras u Beograd, u koji dolazi kao gost skupa u čast osnivanja Pokreta nesvrstanih, budući da Rusija od jula ove godine ima status zemlje posmatrača, kao i Srbija.\nLavrov se sastao sa predsednikom Srbije Aleksandrom Vučićem u zgradi Generalnog sekretarijata predsednika Republike.\nVučić i Lavrov su razgovarali o daljem razvoju bilateralnih odnose dve zemalje, o stanju u našem regionu, a naročito je u središtu pažnje bila burna situacija na Kosovu i Metohiji, poslije napetosti koju je izazvala vlast Aljbina Kurtija šaljući specijalce ROSU na administrativne prelaze na severu srpske pokrajine.\nČAVUŠOGLU DONEO POKLON VUČIĆU: Pogledajte čiji dres je turski ministar poklonio predsedniku Srbije, reč je o SRPSKOM ASU (FOTO)


Kraj blokade u BiH: Tegeltija imenovan za predsedavajućeg Saveta ministara | Republika Srpska | Novosti.rs\nS. MIŠLjENOVIĆ | 19. novembar 2019. 14:28 | Komentara: 1\nDogovoreno da BiH u sedište NATO pošalje program reformi\nPREDSEDNIŠTVO BiH je u utorak na vanrednoj sednici jednoglasno imenovalo Zorana Tegeltiju iz Saveza nezavisnih socijaldemokrata (SNSD) za predsedavajućeg Saveta ministara BiH. Odluka će biti dostavljena u dalju proceduru Komisiji za pripremu izbora Saveta ministara Predstavničkog doma Parlamenta BiH.\nTako su, nakon 13 meseci od izbora, u BiH stvoreni uslovi za formiranje Saveta ministara BiH. Opstrukcije oko imenovanja Zorana Tegeltije uporno su dolazile iz Stranke demokratske akcije (SDA) i njenog predsednika Bakira Izetbegovića. Naime, oni su tražili da Milorad Dodik kao srpski član Predsedništva BiH, podrži Godišnji nacionalni plan BiH za NATO (ANP), a zauzvrat bi SDA podržala imenovanje Tegeltije.\nIz Predsedništva BiH je nakon sednice na kojoj je imenovan Tegeltija saopšteno da je donesena i odluka da u NATO sedište u Briselu bude dostavljen dokument pod nazivom "Program reformi BiH". Dokument će biti dostavljen dan nakon što Predstavnički dom Parlamentarne skupštine BiH potvrdi imenovanje predsedavajućeg i ministara u Savetu ministara.\nPROČITAJTE JOŠ: Dodik: Zvizdićeva poseta SAD je lični čin\nSam Tegeltija je potvrdio da je imenovan, ali i dodao da je o imenovanju saznao iz medija!\nNakon ove vesti oglasio se i Mirko Šarović, ministar spoljne trgovine i ekonomskih odnosa BiH i predsednik Srpske demokratske stranke (SDS), i poručio da je srpski član Milorad Dodik "prodao Republiku Srpsku":\n- Iako je obećavao da nikada neće prihvatiti ANP, sada je potpuno jasno da je pristankom na ovaj dokument, kako god da se on zvao, Dodik aktivirao MAP i prodao RS .\nDODIK: NIŠTA OD NATO KOMENTARIŠUĆI optužbe opozicije u RS da je reč o izdaji, Milorad Dodik je poručio je da dokument Program reformi BiH koji je u utorak usvojilo Predsedništvo BiH ne prejudicira članstvo BiH u NATO, niti narušava vojnu neutralnost.\nLider SDS smatra da je Dodik svojim glasom dobio mandatara, ali je, kako kaže, to platio ulaskom RS u NATO.\n- Kojim god imenom ovaj dokument sada nazvao, a sigurno će se pravdati ovih dana da to nije to, jasno je da je Dodik prekršio rezoluciju NSRS o vojnoj neutralnosti - naveo je Šarović.\n- Program reformi BiH, koji je usvojen na sednici Predsedništva BiH, predstavlja prvi dokument od 2005. godine koji je usvojen na zvaničnom nivou a da ne teži niti prejudicira da BiH postane članica NATO, što se može smatrati velikim uspehom Republike Srpske - izjavio je portparol SNSD Radovan Kovačević. Članovi Predsedništva BiH dogovorili su se da će dan posle imenovanja Saveta ministara u Parlamentu BiH biti usvojen Program reformi BiH koji ne predviđa članstvo u NATO i ne može se smatrati ANP, čime prestaje proces približavanja BiH NATO.\nOn je pojasnio da Program reformi BiH predviđa saradnju BiH i NATO po principu koji imaju zemlje koje nisu članice ovog saveza, niti imaju ambiciju da to budu, uključujući i Republiku Srbiju.\nPREDSEDNIK Srbije sastao se u utorak u Beogradu sa srpskim članom Predsedništva BiH Miloradom Dodikom.\n- Čestitam predsedniku Dodiku na kompromisu koji je postigao sa partnerima u BiH. Odličan sastanak u Beogradu - objavio je Vučić na instagram-profilu Buducnostsrbijeav.


Počelo je vreme darivanja u Telenoru\nO TELENORU NOVOSTI NOVOSTI I SAOPSTENJA POČELO JE VREME DARIVANJA U TELENORU\nSezona praznika počinje, a u njoj korisnike Telenora očekuje mnoštvo iznenađenja i lepih poklona. Novogodišnja promocija postpejd korisnicima donosi do 15GB dodatnog interneta mesečno, kao i vaučere sa popustima za kupovinu telefona do 12 000 dinara. Uz novi paket „Telenor Pripejd plus“ korisnike očekuje 10GB i 10 000 minuta koji važe 15 dana, kao i mnoštvo poklona uz digitalni vaučer na Moj Telenor aplikaciji.\nTokom novogodišnje kampanje, svi postojeći ili novi postpejd korisnici koji do 31. januara sklope novi ugovor na nekom od „Total“, „Play“ ili „Premium“ paketa, na poklon dobijaju dodatnih 5 do 15GB interneta mesečno, u zavisnosti od izabranog paketa. Dodatni internet mogu da koriste tokom trajanja ugovora, narednih 12 ili 24 meseca, a aktiviraju ga jednostavno, putem Moj Telenor aplikacije. Pored interneta, korisnici u okviru novogodišnje ponude dobijaju i poklon vaučer koji omogućava popust prilikom kupovine telefona. Vaučer mogu pokloniti dragoj osobi ili ga iskoristiti na svom drugom broju u Telenoru, a uz njega dobijaju popust do 12 000 dinara na kupovinu telefona u zavisnosti od odabranog tarifnog paketa, u Telenor prodavnicama, kao i u onlajn šopu.\nUz novi paket „Telenor Pripejd plus“ korisnici dobijaju 10GB i 10 000 minuta u Telenor mreži, koji važe 15 dana, u domaćem saobraćaju, po ceni od 500 dinara. Pored toga, korisnicima je na raspolaganju „Telenor pripejd paket“, uz koji mogu besplatno aktivirati 3GB interneta i 3 000 minuta, koji važe sedam dana u domaćem saobraćaju, po ceni od 300 dinara. Uz to, svi pripejd korisnici dobijaju po 10GB interneta za dve aplikacije po izboru svakog meseca, među kojima su Facebook, Instagram, Twitter, Viber ili WhatsApp.\nSvi pripejd korisnici, novi i postojeći, dobijaju 10 poklona tokom 10 nedelja, ukoliko svakog dana ogrebu vaučer u Moj Telenor aplikaciji. Među poklonima su do 10GB interneta, kao i dodatni minuti u Telenor mreži, koji se mogu iskoristiti do kraja dana u kome su aktivirani, u domaćem saobraćaju.


Ivan Tasovac u Arhivu Jugoslavije\n- Izložba koju danas otvaramo višestruko je značajna, s obzirom da se u njoj sreću i prožimaju i istorija, i diplomatija, i politika, i sociologija, i kultura...i mnoge druge oblasti koje su oblikovale društvene živote Srbije i Kanade - rekao Tasovac.\nOn je napomenuo da su diplomatski odnosi Beograda i Otave ove godine ušli u 75-u godinu postojanja, s obzirom da je toliko prošlo od donošenja Ukaza o otvaranju Poslanstva Kraljevine Jugoslavije u Otavi, i da je izložba posvećena upravo tom jubileju.\n- Preko eksponata, mogu se pratiti višedecenijski diplomatski odnosi Beograda i Otave, promene i izazovi, kako u ratnim, tako i u mirnodopskim vremenima. Diplomatski odnosi Beograda i Otave, tokom proteklih 75 godina, nikada nisu prekidani - dodao je ministar Tasovac.\nPrema njegovim rečima, jedna od ključnih tačaka u srpsko-kanadskim odnosima jeste činjenica da u Kanadi živi i radi jedna od najbrojnijih srpskih zajednica u svetu, koja je dala veliki doprinos izgradnji kanadskog društva i stvaranju jedne od najjačih svetskih ekonomija.\n- Građani Kanade srpskog porekla nisu dali doprinos samo ekonomskom razvitku, već su u značajnoj meri uticali i na zbližavanje dveju kultura. Uspešna integracija srpske zajednice u kanadsko društvo sjajan je primer svojevrsne „vaninstitucionalne“ kulturne razmene, kao i još jedan pokazatelj da bilo kakva jezička, rasna, verska ili bilo koja druga barijera ne sme i ne može biti prepreka za razumevanje različitih kultura i interkulturnog dijaloga - izjavio je Tasovac, izrazivši želju da srpsko-kanadski odnosi i u kulturi u svim drugim oblastima idu isključivo uzlaznom putanjom.\nOrganizator izložbe je Arhiv Jugoslavije, u saradnji sa Ambasadom Kanade u Beogradu i Diplomatskim arhivom Ministarstva spoljnih poslova Republike Srbije.


Novi inhalatori u Zavodu\nKompanija Tehnis iz Beograda, koja je dugogodišnji partner u razvoju kliničko-informativnog sistema u Zavodu „Dr Miroslav Zotović“, donirala je medicinsku opremu u vrijednosti od 1000 eura. (more…)\nOtvoren 6. Kongres fizijatara BiH\nU četvrtak 6. Oktobra 2016. godine, u Koncertnoj dvorani Banskog dvora upriličena je ceremonija otvaranja 6. Kongresa fizijatara Bosne i Hercegovine sa međunarodnim učešćem. (more…)\nKurs znakovnog jezika za zaposlene u Zavodu\nPosljednje sedmice septembra u Zavodu za fizikalnu medicinu i rehabilitaciju „Dr Miroslav Zotović“ počeo je dvonedeljni Kurs znakovnog jezika za zaposlene. Povodom međunarodne nedjelje gluvih, Savez gluvih i nagluvih Republike Srpske organizovao je stručni seminar za zaposlene u Zavodu u cilju boljeg razumijevanja pacijenata sa ovom vrstom invaliditeta, njihovih potreba i poteškoća. (more…)\nOtvoren novi parking u Zavodu „Dr Miroslav Zotović“\nGradonačelnik Banjaluke danas je u Zavodu za fizikalnu medicinu i rehabilitaciju „Dr Miroslav Zotović“ otvorio novi parking prostor za 152 putnička automobila i 4 autobusa koji će pružiti pacijentima Zavoda više prostora za parkiranje i rješiti problem velike gužve u krugu Zavoda. Izgradnja parkinga je doprinos Grada Banjaluka, a investicija vrijedna 378000 KM pored mjesta za automobile obuhvata i izgradnju oborinske kanalaizacije.


ARHIVA - Zgrada Vrhovnog suda u\nPedsednik Džo Bajden u petak je naložio osnivanje dvostranačke komisije koja bi razmatrala potencijalnu reformu Vrhovnog suda, između ostalog i da li bi trebalo povećati broj sudija što je jedan od ključnih ciljeva progresivnih demokrata.\nBajden je u uredbi o osnivanju komisije od 36 članova naveo da bi ona razmatrala da li su specifični predlozi za reformu najviše sudske instance u zemlji "opravdani i usklađeni sa zakonom".\nUz spornu ideju o povećanju broja sudija, pristalice reforme Vrhovnog suda traže i da se ograniče mandati sudija.\nTramp je za vreme mandata imenovao troje sudija Vrhovnog suda i učvrstio konzervativnu većinu na 6 prema 3.\nRepublikanci se oštro protive povećanju broja sudija, ali mnoge demokrate i progresivni aktivisti smatraju da se moraju razmotriti sve opcije kako bi se suprostavili konzervativnoj većini koji bi, prema njjhovom mišljenju, mogli da ugrozi građanska i prava na zdravstvenu zaštitu i abortus.\nTrampovo dugoročno nasleđe: Konzervativna supervećina u Vrhovnom sudu\nVrhovni sud ponovo razmatrao Obamaker, malo verovatno da će ga ukinuti\nVrhovni sud dozvolio administraciji da završi popis stanovništva


BečŽivot u BečuBeč dobio nagradu UNESCO-a za inovativnu i održivu stanogradnju\nBeč je dobio nagradu za svoju "inovativnu, inteligentnu, umreženu i održivu" stambenu politiku.\nBeč je već dugi niz godina u svetu uzor za stanogradnju, a sada je to zvanično objavio i UNESCO, i preduzeće Netexplo za istraživanja budućnosti i inovacije.\nMeđu deset nagrađenih gradova na različitim društvenim poljima, Beč je dobio nagradu za svoju “inovativnu, inteligentnu, umreženu i održivu” stambenu politiku.\n“Ova nagrada je još jedno visokorangirano, međunarodno priznanje koje potvrđuje naša nastojanja i doslednu misiju naše Smart City strategije. Poboljšanje kvaliteta života i stanovanja Bečlija nama je uvek u centru pažnje”, izjavio je gradonačelnik Beča, Michael Ludwig.\nSocijalna stanogradnja u Beču gaji stogodišnju tradiciju i do sada je mnogim generacijama omogućila stanovanje po prihvatljivim cenama, tako da danas oko 60 odsto Bečlija živi u subvencioniranim stanovima.\nKomunalna stambenogradnja ima dugu tradiciju u Beču, ona je jedinstvena i predstavlja najuspešniji stambeni projekat u svetu.\nOsim Beča, kineski grad Shenzhen je nagrađen za napredak u javnom prevozu, Dakar za nove impulse u obrazovanju i za njegova virtualna sveučilišta, Singapur za svoj niskokarbonski urbani razvoj, a glavni grad Estonije – Talin, za digitalnu transformaciju.\nŽiri je ocenjivao pre svega odgovore na pitanje upravljanja porastom stanovništva i njegovog sklada sa dobrobitom i blagostanjem stanovnika jednog grada.\nCeremonija dodele nagrada u sedištu UNESCO-a u Parizu je otkazana zbog drugog talasa korona virusa, a trofej za Beč stigao je diplomatskim putem.\nBeč najveći stanodavac na svetu i raspolaže više 230.000 stanova\nPoslednjih nekoliko godina na različitim lokacijama u Beču biće izgrađeno ukupno 4.000 opštinskih stanova prema novom konceptu. U planu su sledeći projekti: Handelskai, Wolfganggasse, Aspern Seestadt i Engerthstrasse.\nPrednosti opštinskih stanova u Beču:\n– 7,50 evra košta kirija/po kvadratnom metru bruto\n– Nisu potrebna nikakva vlastita finansijska sredstva\n– Nema kaucije\n-Ugovori za stanovanje se zaključuju na neograničeno vreme\nSvi opštinski stanovi u Beču se izdaju preko preduzeća Bečki stanovi – „Wiener Wohnen“ prema važećim kriterijumima.\nBeč grad beč opštinski stanovi stanovanje život u beču


Dva aviona odletela za Larnaku po decu - 17.04.2017, Sputnik Srbija\nDva aviona odletela za Larnaku po decu\nDva aviona „Er Pinka“ poletela su za Larnaku na Kipru kako bi vratili u Srbiju decu koja se od sinoć nalaze „zarobljena“ na tamošnjem aerodromu, objavio je Pink. 17.04.2017, Sputnik Srbija\n20:43 17.04.2017 (Osveženo: 20:45 17.04.2017)\n© FlickrBoing 737-800\nDva aviona „Er Pinka“ poletela su za Larnaku na Kipru kako bi vratili u Srbiju decu koja se od sinoć nalaze „zarobljena“ na tamošnjem aerodromu, objavio je Pink.\nAvioni su ustupljeni, uz saglasnost Ministarstva spoljnih poslova Srbije, za prevoz trinaestoro dece iz Srbije kojima grčki carinici nisu dozvolili da pređu u turski deo ostrva.\nOčekuje se da avioni sa decom slete na beogradski aerodrom između 2.30 i 3 sata iza ponoći.\nTrinaestoro dece iz Srbije od sinoć je „zarobljeno“ na aerodromu u Larnaki na Kipru, jer im carinici grčke nacionalnosti nisu dozvolili da pređu na turski deo ostrva.\nSekretar Ministarstva spoljnih poslova Veljko Odalović izjavio je ranije danas da se „čine napori da se u toku dana deca vrate u zemlju“, dodajući da se sa njima na aerodromu nalazi i otpravnik poslova naše ambasade na Kipru Dragan Zurovac.\nOdalović je pozvao sve koji planiraju slična gostovanja u inostranstvu da o tome obaveste Ministarstvo, jer bi, kako je rekao, naša diplomatska mreža sigurno na vreme signalizirala o problemima koji mogu da nastanu.\n„Danas smo bili zatečeni vešću da je na aerodromu u Larnaki trinaestoro dece od devet do četrnaest godina iz folklornog društva ’Izvor‘ i četvoro njihovih pratilaca zadržano, odnosno da im nije dozvoljeno da odu na festival na koji ih je pozvalo ministarstvo nepriznate države, turskog dela Kipra“, rekao je Odalović.\nOdalović kaže i da je politika koja se vodi u toj samoproglašenoj državi, takozvanoj „turskoj republici severni Kipar“, suprotna politici Srbije.\n„Srbija ne može ni na koji način da stoji iza organizacije ovakvih manifestacija i poseta, i zato je dobro da se u punoj koordinaciji ove stvari dogovaraju. Mi bismo skrenuli pažnju da je to veliki problem koji je praktično nerešiv, tako se i pokazalo, da se ovim putem ne može stići na taj festival“, dodao je Odalović.\nNajvažnije je, kaže, da deca budu zbrinuta i da se bezbedno vrate kući, te da iz ove situacije izvučemo pouke, da se ovakvim stvarima niti igramo niti da budemo neodgovorni toliko da ne uradimo sve ono što je naša obaveza, pogotovo kad su deca u pitanju, istakao je Odalović.\nTanjugu je ranije danas u Ambasadi Srbije u Nikoziji potvrđeno da je trinaestoro dece iz Srbije od sinoć „zarobljeno“ na aerodromu u Larnaki na Kipru, jer im carinici grčke nacionalnosti nisu dozvolili da pređu na turski deo ostrva.


Skupština spremna za raspravu o izveštaju EK\nSkupština Kosova priprema raspravu u vezi sa izveštajem o napretku koji je izradila Evropska komisija.\nI dok je vlada ocenila da je izveštaj realana prikaz stanja, kretanja i izazova sa kojima se suočava Kosovo, predstavnici opozicije ističu uznemirenja izveštajem i kritikuju Vladu Kosova zbog negativnih ocena koje su iznete za oblasti vladavine zakona, nedovoljne borbe protiv korupcije, organizovanog kriminala i lošeg stanja u javnim nabavkama.\nSkupština Kosova priprema posebnu sednicu čije su pripreme započele raspravom u parlamentarnoj komisiji za evropske integracije.\nPredsednik Skupštine Kosova, Jakup Krasniqi izjavio je danas da najviše zakonodavno telo na Kosovu spremno da preuzme obaveze koje proizilaze iz izveštaja EK. On je istovremeno kazao da je od svih domaćih institucija parlament dobio najpozitivnije ocene.\n«Mi smo ovde da bi smo preuzeoi odgovornosti za izazove koji su pred nama i spremni smo na to. Vi ste videli da je rad Parlamenta dobro ocenjen, ali ćemo mi nastojati da radimo još više. Saglasni smo da se održi parlamentarna rasprava u vezi sa izveštajem o progresu», rekao je Krasniqi.\nPre rasprave na sednici Skupštine, Parlamentarna komisija za evropske integracije identifikuje izazove sa kojima treba da se suoče institucije kako bi se ostvarili kriterijumi zacrtani u izveštaju.\nPredsednica Komisije, poslanica Alijanse za budućnost Kosova, Zylfije Hundozi kaže da su substancijalna pitanja angažovanje u borbi protiv negativnih pojava.\n“Komisija za evropske integracije još jednom je sačinila plan delovanja i naš je prioritet borba protiv korupcije i za vladavinu zakona, odnosno principijelno ostvarivanje političkih kriterijuma», kaže Hundozi.\nSve ono što se u izveštaju o progresu naziva izazovima podpredsednik Komisije za evropske integracije Bujar Bukoshi, poslanika DSK vidi kao probleme. On zahteva da medjunarodne institucije pomognu institucijama Kosova, pošto je uspeh ili neuspeh Kosova, može smatrati zaslugom obeju strana.\n«Mi smo veoma svesni za ono što se naziva izazovima i ja te izazove nazivam probleme za Kosovo. Ako otklonimo eufemizam imamo mnogo problema, ova zemlja ima probleme, ali bi bilo apsurdno da na Kosovu ima neuspeh», kaže Bukoshi.\nU izveštaju o napretku Evropske komisije se identifikuju dostignuća, zaostajanja i izazovi. Nezavisno od zaostajanja i izazova Brisel je ovog puta Kosovu ostavio mogućnost da se uključi u integrativne procese, uključujući i liberalizaciju viza, trgovinske sporazume sa zemljama članicama EU i razgovore u okviru procesa stabilizacije i asocijacije, ali pod uslovom da Kosovo prethodno ispuni standarde koji se traže od svake zemlje koja ima pretenzija za učlanjenje u EU.


🎺 » Koje pivo se najviše pije na veseljima širom Srbije 🏆 Najbolji trubači Srbije 🎷 🥁\nSrbi su narod koji veoma cene kvalitetno i dobro pivo ali ukusi se razlikuju od grada do grada. Pivopije Srbije vrlo dobro znaju kako da prepoznaju vrhunski kvalitet sjajnog piva, njegov miris, aromu i temperaturu koja mora biti dovedena do perfekcije. Na proslavama širom Srbije pije se mnogo hektolitara piva svakog dana ali pravo pivo je ono koje odgovara uz pečenje i roštilj. To je pivo koje ljudi najviše vole u Srbiji i tu nije bitno kako se pivo zove nego je bitno kakava je zabava jer najbolje pivo u Srbiji pije se na najboljim zabavama, na najboljim veseljima uz trubače, svirku truba vrhunske muzike.\nKada se čuje zvuk truba i oseti miris pečenja tad je pivo najbolje da se pije. U Srbiji postoji mnogo pivara, mnogo lokalnih ili velikih multinacionalnih kompanija u Srbiji svake godine pravi hektolitre piva. Da bi zadovoljila i najveće srpske pivopije, srpske kraljeve među pivopijama, one koji ispijaju pivo svaki dan, koji bez piva ne mogu da zamisle veselje i proslavu, kao ni bez trubačke muzike koja svaki dan se čuje u nekom gradu širom Srbije.\nNajbolje pivo u Srbiji ide uz najbolje trubače a najbolje trubače ćete svakako pronaći na našem sajtu! Uživajte uz najbolje pivo koje možete pronaći u Srbiji a najbolje pivo je ono koje se pije kad si najsrećniji najveseliji, kad ti je najbolje, okruženi dobrim ženama, kad uživate u prirodi ili na proslavi uz vrhunsko kvalitetno ekstra dobro pivo.\nPivo i muzika idu zajedno jedno bez drugog nisu to što treba da budu i najviše piva se pije uz najbolju trubačku muziku kada rokne dobra trubačka muzika tada se ljudi najviše vesele pa se pije u Srbiji jer je najbolje pivo kad se pije na proslavama.


U Iraku pronadjena tijela dvojice nestalih američkih vojnika\nAmerički vojni zvaničnici saopćavaju da se vjeruje da su u blizini Yusufije, u Iraku, pronađena tijela dvojice nestalih američkih vojnika. General major William Caldwell je danas u Bagdadu kazao da će biti urađeni testovi DNK kako bi se ustvrdio njihov identitet.\nGlasnogovornik iračkog Ministarstva odbrane, general Abdul Aziz Mohammed je novinarima danas kazao da su na tijelima vidljivi tragovi mučenja i zlostavljanja. Na internetu je iračka pobunjenička grupa povezana sa Al Qaidom, preuzela odgovornost za ubistva.\nU međuvremenu su danas snage koalicije ubile 15 terorista i zatvorile nekoliko sumnjivih lica tokom simultanih racija sjeverno od Baqube. Međutim, mještani, Iračani, kažu da je najmanje 13 civila ubijeno u ovim racijama.